D'acord amb el Reglament (UE) núm. 1305/2013, del Parlament Europeu i del Consell, de 17 de setembre de 2013, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, el Programa de desenvolupament rural de Catalunya per al període de programació 2014-2020 (PDR), amb el vistiplau previ del Govern de la Generalitat de Catalunya de 15 de juliol de 2014 i aprovat per la Comissió Europea mitjançant la Decisió d'Execució C (2015) 5325 final de 28 de juliol de 2015, modificada per la Decisió d'Execució C(2015) 9760 final, de 18 de desembre de 2015, per la Decisió d'Execució C(2016) 5998 final de 16 de setembre de 2016, per la Decisió d'Execució C(2017) 5971 final de 25 d'agost de 2017 i per la Decisió d'Execució C(2018) 2520 final, de 20 d'abril de 2018, preveu dins les mesures M04 d'inversions en actius físics, M08 d'inversions en el desenvolupament de zones forestals i millora de la viabilitat dels boscos, M09 corresponent a la creació de grups i organitzacions de productors, i les corresponents operacions, les següents operacions en relació a la gestió forestal:
L'operació 04.03.03 de xarxes viàries per a la gestió dels boscos, l'operació 08.03.01 de prevenció d'incendis forestals i restauració del potencial forestal, l'operació 08.05.01 d'actuacions silvícoles de millora i generació de cicles ecosistèmics, l'operació 08.05.02 de redacció i revisió dels instruments d'ordenació forestal, l'operació 08.06.02 d'inversions per a la transformació i comercialització dels recursos forestals i l'operació 09.00.01 de creació d'agrupacions i organitzacions de productors forestals.
Aquestes operacions estableixen els ajuts destinats a la millora de la xarxa viària forestal, a la recuperació del potencial forestal i prevenció d'incendis, a les actuacions silvícoles de millora, a la redacció i revisió dels instruments d'ordenació, a la transformació i comercialització dels recursos forestals i a la creació d'agrupacions de productors forestals.
En el marc de l'article 5 del Reglament (UE) núm. 1305/2013, aquests ajuts donen resposta a la prioritat 2, focus àrea a), pel que fa a les operacions incloses en l'operació 04.03.03 de xarxes viàries per a la gestió dels boscos, a les incloses a l'operació 08.06.02 d'inversions per la transformació i comercialització dels recursos forestals i en l'operació 09.00.01 de creació de grups i organitzacions de productors forestals; a la prioritat 4, focus àrea a), b) i c), pel que fa a l'operació 08.03.01 de prevenció d'incendis forestals i restauració del potencial forestal; a la prioritat 4, focus àrea a) pel que fa a les operacions 08.05.01 d'actuacions silvícoles de millora i generació de cicles ecosistèmics i a l'operació 08.05.02 de redacció i revisió d'instruments d'ordenació forestal, establerts en el Reglament (UE) 1305/2013.
D'altra banda, el Reglament (UE) núm. 1303/2013 del Parlament Europeu i del Consell, de 17 de desembre de 2013, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
Aquestes operacions estan sotmeses al règim de transparència i al sistema de control i sancions establert en el Reglament (UE) núm. 1306/2013, del Parlament Europeu i del Consell, de 17 de desembre de 2013, sobre finançament, gestió i seguiment de la política agrícola comuna, pel qual es deroguen els Reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
Les operacions 04.03.03 de xarxes viàries per a la gestió de boscos, 08.03.01 de prevenció d'incendis forestals i restauració del potencial forestal, 08.05.01 d'actuacions silvícoles de millora i generació de cicles ecosistèmics, 08.05.02 de redacció i revisió dels instruments d'ordenació forestal i 08.06.02 d'inversions per a la transformació i comercialització dels recursos forestals, es sotmeten a la regulació del Reglament (UE) núm. 702/2014, de 25 de juny de 2014, de la Comissió, pel qual es declaren determinades categories d'ajut en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.
Aquests ajuts tenen naturalesa ajuts d'estat i d'acord amb el article 9 del Reglament esmentat, i en el Marc Nacional de Desenvolupament Rural, les bases reguladores de la present convocatòria han estat comunicades a la Comissió Europea en data 3 de setembre de 2015, la qual ha identificat aquest règim d'ajuts amb el número SA.43021.
L'operació 09.00.01 de creació d'agrupacions i organitzacions de productors forestals, es sotmet a la regulació continguda en les Directrius de la Unió Europea aplicables als ajuts estatals als sectors agrícola i forestal i a les zones rurals de 2014 a 2020 (2014/C 204/01) comunicats a la Comissió Europea en data 31.07.2015 amb número d'ajut SA 42772 i aprovats per Decisió de la Comissió Europea C(2015) 7774 final de 4 de novembre de 2015.
A més, i per tal de donar un suport complet a la resta d'iniciatives del sector forestal de Catalunya, el qual per la seva diversitat té moltes altres necessitats, s'estableixen ajuts per a la gestió forestal conjunta, les forestacions agràries, les reforestacions i la producció de tòfona i pinyó.
Aquests ajuts es sotmeten al Reglament (UE) núm. 1407/2013, de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis.
Les convocatòries publicades han generat una experiència de gestió, fruit de la qual s'ha vist evident que cal modificar les bases d'aquest ajuts per tal de facilitar una correcta implementació dels ajuts en el territori.
D'acord amb els principis de simplicitat i claredat que ha de regir l'actuació de les administracions públiques, es considera adient dictar unes noves bases reguladores que substitueixin les anteriors que han estat modificades substancialment en dues ocasions.
Conseqüentment, valorada la conveniència de donar suport al sector forestal mitjançant un ajut econòmic, d'acord amb l'article 92 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta de la Direcció General d'Ecosistemes Forestal i Gestió del Medi i en ús de les atribucions que m'han estat conferides,
Aprovació de les bases reguladores
Aprovar les bases reguladores dels ajuts següents que es publiquen en l'annex 1, que conté les normes comuns aplicables a tots les línies d'ajuts, i els annexos 2 a 8 que contenen les normes específiques aplicables, a més, a cadascun dels ajuts:
- Redacció i revisió dels instruments d'ordenació forestal: operació 08.05.02 (Annex 2).
- Millora de les xarxes viàries per a la gestió dels boscos: operació 04.03.03 (Annex 3).
- Actuacions silvícoles de millora: operació 08.05.01 (Annex 4).
- Recuperació del potencial forestal i la prevenció d'incendis: operació 08.03.01 (Annex 5).
- Inversions per a la transformació i comercialització dels recursos forestals: operació 08.06.02 (Annex 6).
- Creació d'agrupacions i organitzacions de productors forestals: operació 09.00.01 (Annex 7).
- Gestió forestal conjunta, les aforestacions agràries, les reforestacions i la producció de tòfona i pinyó (Annex 8).
Article 2.Tramitació telemàtica de les sol·licituds
Aprovar el procediment de tramitació telemàtica de sol·licituds que figura en l'annex 9, que és obligatori per a les persones a què fa referència l'article 14.2 de la Llei 39/2015, d'1 d'octubre, del Procediment Administratiu Comú de les Administracions Públiques.
Les persones no obligades poden utilitzar aquest via potestativament.
Les entitats que integren l'administració local ho han de fer a través d'EACAT i hauran d'utilitzar el formulari específic habilitat per aquest tràmit i no serà vàlida cap sol·licitud que utilitzi la tramesa genèrica d'EACAT.
Es deroga l'Ordre ARP/222/2015, de 15 de juliol, per la qual s'aproven les bases reguladores dels ajuts a la gestió forestal sostenible en el marc del Programa de desenvolupament rural de Catalunya 2014-2020 (DOGC núm. 6918, de 22.7.2015), l'Ordre ARP/155/2016, de 8 de juny, per la qual es modifiquen les bases reguladores dels ajuts a la gestió forestal sostenible en el marc del Programa de desenvolupament rural de Catalunya 2014-2020, aprovades per l'Ordre ARP/222/2015, de 15 de juliol (DOGC núm. 7144, de 17.6.2016), i l'Ordre ARP/218/2017, de 22 de setembre (DOGC núm. 7464, de 29.09.2017), les quals només s'apliquen els ajuts tramitats al seu empara.
Aquesta Ordre entra en vigor l'endemà de la seva publicació en el Diari Oficial de la Generalitat (DOGC).
Bases comunes a les línies d'ajut establertes en l'article 1 de l'Ordre.
L'objecte dels ajuts que estableix l'Ordre és la realització de les actuacions següents: la redacció i revisió dels instruments d'ordenació forestal (en endavant, IOF) (08.05.02); la millora de les xarxes viàries per a la gestió dels boscos (04.03.03); les actuacions silvícoles de millora (08.05.01); la recuperació del potencial forestal i la prevenció d'incendis (08.03.01); inversions per a la transformació i comercialització dels recursos forestals (08.06.02); la creació d'agrupacions i organitzacions de productors forestals (09.00.01); la gestió forestal conjunta, les aforestacions agràries, les reforestacions i la producció de tòfona i pinyó, operacions totes elles descrites en els annexos respectius d'aquesta Ordre.
Poden ser beneficiàries d'aquests ajuts les persones físiques i jurídiques, definides en els annexos corresponents per a cada actuació, que compleixin els requisits següents en el moment de presentar la seva sol·licitud:
a) No trobar-se en cap de les circumstàncies previstes en l'article 13 de la Llei 38/2003, de 17 de novembre, general de subvencions, ni tenir cap deute amb la Generalitat de Catalunya.
b) Per a empreses amb establiments oberts al públic: complir les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
c) Per a empreses amb 50 treballadors o més: donar ocupació almenys a un 2% de treballadors amb discapacitat sobre el total de treballadors de l'empresa, d'acord amb l'article 38.1 de la Llei 13/1982, de 7 d'abril, d'integració social de minusvàlids, o bé complir el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor de treballadors amb discapacitat, d'acord amb l'article 92.5 del Text refós de la Llei de finances públiques.
d) Per a destinataris de les subvencions que tinguin activitat empresarial i una plantilla igual o superior a 25 persones, utilitzar mitjans, amb l'acord dels agents socials, per prevenir i detectar casos d'assetjament sexual i d'assetjament per raó de sexe, i intervenir-hi, en els centres de treball, de conformitat amb els articles 5 i 29 de la Llei 5/2008, de 24 d'abril, del dret de les dones a erradicar la violència masclista.
e) En cas de sol·licitar conceptes sense cofinançament FEADER, els ajuts de minimis rebuts per la persona sol·licitant en l'exercici fiscal actual i en els dos anteriors no han de superar la quantia global que estableix el Reglament (UE) núm. 1407/2013, de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis.
f) En el cas d'associacions i fundacions, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya relatiu a les persones jurídiques, abans del 31 de desembre de 2012.
g) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
En el cas d'empreses de més de 250 treballadors, a més disposar d'un pla d'igualtat entre dones i homes d'acord amb l'article 36 de la Llei 17/2015, de 21 de juliol.
h) En el cas d'agrupació de persones físiques o jurídiques, aquesta agrupació no es podrà dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
i) Per als ajuts sotmesos a les Directrius de la Unió Europea aplicables als ajuts estatals als sectors agrícola i forestal i a les zones rurals de 2014 a 2020 (2014/C 204/01) de l'annex 7, i els sotmesos al règim d'exempció establert en el Reglament (UE) 702/2014, de 25 de juny de 2014, de la Comissió, dels annexos 2, 3, 4, 5 i 6, no estar subjectes a una ordre de recuperació pendent després d'una decisió prèvia de la Comissió que hagi declarat l'ajut il·legal i incompatibles amb el mercat interior.
j) Per als ajuts sotmesos a les Directrius de la Unió Europea aplicables als ajuts estatals als sectors agrícola i forestal i a les zones rurals de 2014 a 2020 (2014/C 204/01) de l'annex 7, i els sotmesos al règim d'exempció establert en el Reglament (UE) 702/2014, de 25 de juny de 2014, de la Comissió, dels annexos 2, 3, 4, 5 i 6 no tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.07.2014).
k) Disposar de la catalogació com a finca rústica no urbanitzable dels terrenys objecte d'actuació, excepte per les inversions en obra civil de l'annex 6.
l) D'acord amb el Decret 377/1996, de 2 de desembre, pel qual es regula la gestió dels fons de millores per a la conservació i el manteniment dels boscos d'utilitat pública propietat de les entitats locals, és imprescindible, per al pagament dels ajuts atorgats a ens locals amb boscos d'utilitat pública, que estigui regularitzat el pla anual de millores de l'exercici anterior a la data de certificació presentant el document M1.
m) En el cas d'empreses, autònoms o titulars de terrenys forestals que comercialitzin directament productes de fusta o llenya procedent de l'execució de l'ajut, hauran de complir amb les obligacions d'actuar com a agent i presentar la declaració responsable i el manteniment del sistema de diligència deguda d'acord amb la normativa EUTR (Reglament (UE) núm. 995/2010 del Parlament Europeu i del Consell, de 20 d'octubre de 2010, pel qual s'estableixen les obligacions dels agents que comercialitzen fusta i productes de la fusta).
El compliment d'aquests requisits s'acreditarà mitjançant l'aportació de la documentació que estableix l'apartat 6 d'aquest annex o bé, quan així s'indiqui, mitjançant comprovació de les declaracions responsables que la persona sol·licitant efectua en el mateix imprès de sol·licitud.
3.1 L'ajut té caràcter de subvenció directament aplicable a les despeses ocasionades pels conceptes definits en els annexos específics per a cada línia d'ajuts.
3.2 L'import de l'ajut no pot ser superior a l'import que es determini a les diferents convocatòries per persona beneficiària.
3.3 La quantia màxima destinada a aquests ajuts i l'aplicació pressupostària a la qual s'ha d'imputar és la que es determini a les respectives convocatòries.
3.4 La determinació de la quantia dels ajuts es realitzarà en funció de l'aplicació dels criteris d'admissibilitat establerts en els annexos corresponents a cada línia d'ajut i els criteris de prioritat establerts en l'apartat 5 d'aquest annex i en els annexos corresponents a cada línia.
Un cop determinada la quantia dels ajuts, s'apliquen els criteris de priorització que s'estableixen també per cada operació en el respectius annexos, per tal d'ordenar les sol·licituds de major a menor puntuació.
Les sol·licituds que no aconsegueixin la puntuació mínima fixada a cada convocatòria i aquelles que tot i obtenir aquesta puntuació mínima no resultin subvencionables per manca de disponibilitat pressupostària, es desestimen.
3.5 Els conceptes subvencionables dels annexos 2, 3, 4, 5 i 6 tenen naturalesa d'ajut d'estat i es sotmeten al Reglament (UE) 702/2014 de la Comissió, i estan inclosos en el règim d'ajuts identificat per la Comissió Europea amb el núm. SA.
Els conceptes subvencionables de l'annex 7 tenen naturalesa d'ajut d'estat i es sotmeten a les Directrius de la Unió Europea aplicables als ajuts estatals als sectors agrícola i forestal i a les zones rurals de 2014 a 2020 (2014/C 204/01) que han estat declarats compatibles amb el mercat interior per la Comissió i identificats amb el núm. de règim SA.42772.
Els ajuts pels conceptes de l'annex 8 no són cofinançats pel FEADER, i se sotmeten al Reglament (UE) núm. 1407/2013, de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis, sens perjudici dels imports màxims subvencionables previstos en l'apartat 3.3; per tant, el total d'ajuts de minimis atorgat a una persona sol·licitant no pot excedir de 200.000 euros bruts durant l'exercici fiscal en curs i els dos exercicis fiscals anteriors.
3.6 A les respectives convocatòries s'ha d'indicar l'import mínim subvencionable, per sota del qual l'ajut global de totes les actuacions incloses en la sol·licitud no s'atorgarà per raons de racionalització de la despesa i d'eficàcia i eficiència administrativa.
Aquest import no ha de ser superior a 2.000,00 euros per tal de garantir la màxima concurrència possible.
3.7 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
-- 4 Concurrència amb altres ajuts
4.1 Els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb els fons comunitaris (fons estructurals, fons de cohesió o qualsevol altre instrument financer comunitari), d'acord amb l'article 59.8 del Reglament (UE) núm. 1305/2013, del Parlament Europeu i del Consell, de 17 de setembre de 2013 (DOUE L 347, de 20.12.2013).
4.2 Els ajuts regulats en aquestes bases són compatibles amb altres que, per a la mateixa finalitat, puguin concedir altres administracions públiques o ens públics o privats, nacionals o internacionals, no inclosos en el supòsit de l'apartat anterior.
No obstant això, els imports i els percentatges de la totalitat dels ajuts concedits per a la mateixa finalitat no poden superar els límits establerts pel Reglament (UE) núm. 1305/2013.
4.3 L'import dels ajuts no pot superar en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, destinats a la mateixa finalitat, el cost de les actuacions subvencionables.
4.4 Aquestes normes de concurrència s'estableixen sense perjudici de les establertes específicament per a cada actuació en els annexos corresponents.
5.1 Les sol·licituds d'ajut admissibles es valoren d'acord amb alguns dels criteris de priorització que es detallen a continuació i pels quals específicament s'estableixen en els annexos per a cadascuna de les operacions:
a) Que l'actuació es desenvolupi en zona amb limitacions naturals, específiques i municipis de muntanya, tal com s'especifica l'annex XI del Programa de desenvolupament rural 2014-2020.
b) El grau d'execució de les actuacions atorgades en l'última convocatòria, en cas d'haver-hi participat i resultat beneficiari.
5.2 Les convocatòries d'ajut a les quals els sigui d'aplicació aquestes bases reguladores han de:
- detallar els criteris i la puntuació aplicable a cadascun d'ells, tenint en compte l'apartat 5.1 precedent.
- especificar la puntuació mínima a partir de la qual es considera que els projectes subvencionables tenen suficient valor afegit.
Els que no aconsegueixin aquesta puntuació mínima es consideraran no-subvencionables.
5.3 En el cas que diverses sol·licituds aconsegueixin la mateixa puntuació i que no es disposi de suficient pressupost per atendre-les, s'aplicaran els criteris de desempat que s'estableixen en els annexos per a cadascuna de les operacions.
5.4 Un cop esgotat el pressupost disponible, la resta de sol·licituds que hagin aconseguit la puntuació mínima es deneguen per manca de disponibilitat pressupostària i s'incorporen en una llista d'espera regulada en l'apartat 10.3 d'aquest annex.
6.1 Les sol·licituds per acollir-se a aquests ajuts es formalitzaran en imprès normalitzat, que es podrà descarregar des de la seu electrònica https://seu.gencat.cat en el canal que correspongui d'acord amb l'article 2 de l'Ordre, mitjançant els formularis normalitzats que es faciliten a través de la pàgina web Tràmits gencat ( http://web.gencat.cat/ca/tramits/ ) o obtenir en qualsevol dependència del DARP.
Aquestes sol·licituds s'han d'adreçar a la Direcció General d'Ecosistemes Forestals i Gestió del Medi o al Centre de la Propietat Forestal segons que s'estableixi en la convocatòria corresponent, i en el cas de les persones no obligades a presentar les sol·licituds per via telemàtica, sens perjudici de fer ús de la resta de mitjans establerts en la Llei 39/2015, d'1 d'octubre, dins el termini establert a la convocatòria.
Les sol·licituds presentades fora de termini no s'admeten a tràmit.
Els ens locals han de formalitzar les sol·licituds per acollir-se a aquests ajuts en un imprès normalitzat que es pot descarregar de l'extranet de les administracions catalanes (EACAT, adreça https://www.eacat.cat ).
Aquestes sol·licituds i la documentació adjunta s'han de presentar en aquesta extranet.
En cas d'indisponiblitat del servei d'aquesta plataforma, els ens locals podran presentar les sol·licituds en format paper.
6.2 Cada persona sol·licitant únicament podrà presentar una sol·licitud pels conceptes subvencionables per cada annex i per cada convocatòria.
6.3 En el supòsit d'acollir-se una mateixa persona sol·licitant a ajuts inclosos en més d'un annex, cal especificar els conceptes i imports sol·licitats per cadascun d'ells.
6.4 Per a sol·licituds dels annexos 2, 3, 4, 5 i 8, en el cas de finques amb copropietat s'ha de designar un copropietari per sol·licitar l'ajut en nom dels altres.
6.5 Llevat els costos de caràcter general descrits en l'article 45.2.c) del Reglament (UE) núm. 1305/2013, únicament es consideren subvencionables les despeses efectuades després de la data de presentació de la sol·licitud d'ajut, i després de la data de la visita de no-inici d'obres realitzada per personal tècnic del DARP per verificar que no s'han iniciat les obres o actuacions, i anteriors a la data de finalització del termini d'execució i justificació establert en la resolució de concessió de l'ajut.
6.6 Per una mateixa superfície i en el període 2015-2020 només es pot demanar subvenció un cop per un mateix concepte, excepte per als conceptes de reposició de fallades, manteniment de plantacions, manteniment de les àrees de baixa càrrega de combustible per la prevenció d'incendis mitjançant pasturatge, per situacions que són provocades per causes de força major i per conceptes que finalment no s'hagin concedit.
Igualment, no es pot sol·licitar l'arranjament de camins dels annexos 3 i 5 dins d'aquest període per camins construïts a partir de l'any 2015 o en els cinc anys anteriors a la sol·licitud.
Tampoc no es pot sol·licitar ajut per un mateix concepte i mateixa ubicació que hagi estat subvencionat en els 5 anys anteriors a la sol·licitud, excepte el conceptes indicats en el primer paràgraf d'aquest punt.
6.7 Amb les sol·licituds s'ha d'adjuntar la documentació que es relaciona a continuació.
No obstant això, no cal presentar la documentació que ja s'hagi presentat anteriorment a qualsevol administració i de la qual no hagin variat les dades i continuïn essent vigents.
En aquest cas, quan s'iniciï el procediment administratiu en una oficina de la Generalitat o administració diferent a la qual es va presentar la documentació, caldrà indicar en l'imprès de sol·licitud en quin procediment, campanya o any i unitat de la Generalitat o administració es va aportar la documentació requerida.
L'expedient de l'ajut pot incorporar l'acreditació necessari segons la qual part de la documentació aportada es troba en un arxiu únic de l'administració competent.
a) Verificació de les dades d'identitat de la persona sol·licitant i de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat al DARP a obtenir aquesta informació.
c) En el cas de persones jurídiques, certificat de l'acord de l'òrgan competent segons els estatuts de l'entitat per a sol·licitar l'ajut i acceptar els compromisos corresponents.
d) En el cas d'associacions forestals, autorització signada per tots els/les titulars de les finques a favor de l'associació forestal perquè aquesta sol·liciti i percebi l'ajut.
Aquesta autorització pot ser substituïda per un certificat emès pel/s secretari/s del/dels Ajuntament/s.
e) En el cas de persones jurídiques i associacions forestals, còpia de les escriptures i/o estatuts registrats de l'entitat sol·licitant, si escau.
f) Certificat actualitzat d'inscripció en el registre administratiu corresponent emès en l'any de la convocatòria o en el seu defecte l'any anterior.
En el cas que es tracti d'un registre gestionat pel DARP no es necessari aportar cap certificació d'inscripció.
g) Memòria descriptiva de l'actuació a realitzar signada per el/la sol·licitant o representant.
En el cas de construcció de camins i pistes forestals a les forests de propietat pública, projecte del traçat (d'acord amb l'article 12 del Decret 166/1998, de 8 de juliol, de regulació de l'accés motoritzat al medi natural).
En el cas de les actuacions de gestió forestal conjunta, per la constitució de l'associació cal adjuntar la relació de finques i unitats registrals ordenades i numerades degudament.
h) Pressupost de l'actuació a realitzar, desglossat per partides i conceptes de despesa i signat pel sol·licitant o representant.
Aquest pressupost i la memòria indicada anteriorment s'han d'ajustar, en el cas d'execució dels treballs per mitjans propis, a l'estàndard d'avaluació de costos aprovat i publicat per la Direcció General d'Ecosistemes Forestals i Gestió del Medi i el Centre de la Propietat Forestal a les respectives convocatòries.
Aquest pressupost haurà de recollir totes les partides que, en el moment de la justificació de l'ajut, s'hagi de reflectir, com ara benefici industrial, direcció d'obra...
i) Mapa topogràfic o ortofotomapa a escala 1/25.000 o 1/50.000 on estiguin definits clarament el límits de la totalitat de la finca o finques forestals, per les actuacions de l'annex 2 i la resta de conceptes que impliquen actuacions sobre el terreny.
j) Mapa topogràfic a escala 1/10.000 o 1/5.000 on es defineixi clarament l'actuació o actuacions per les quals se sol·licita l'ajut, per les actuacions de l'annex 2 i la resta de conceptes que impliquen actuacions sobre el terreny.
k) Si és el cas, l'autorització dels copropietaris per sol·licitar i percebre l'ajut.
l) Quan l'import de la despesa subvencionable superi les quanties establertes a la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, per al contracte menor (40.000 euros quan es tracti de contractes d'obres, i 15.000 euros quan es tracti de contractes de subministrament o de serveis), la persona beneficiària ha de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
L'elecció entre les ofertes, que s'han d'aportar en la justificació, o, si s'escau, en la sol·licitud de subvenció, s'ha de realitzar de conformitat amb criteris d'eficiència i economia, i s'ha de justificar expressament l'elecció en una memòria quan no recaigui en la proposta econòmica més avantatjosa.
Les tres ofertes han de provenir d'empreses que no estiguin vinculades a la persona beneficiària i que no formin part del mateix grup de societats, d'acord amb els supòsits que estableix l'article 42 del Codi de comerç ni estiguin vinculades, d'acord amb la definició d'empreses vinculades establerta en l'article 3.3 de l'annex I de la Recomanació de la Comissió 2003/361/CE, de 6 de maig de 2003, sobre definició de microempreses, petites i mitjanes empreses (DOUE L-124, de 20.5.2003).
m) La documentació acreditativa del compliment dels criteris de prioritat en els termes establerts per a cada actuació en els annexos corresponents, si escau.
6.8 L'imprès de sol·licitud ha d'incloure declaracions responsables sobre els aspectes que es relacionen a continuació i que la persona sol·licitant ratifica mitjançant la signatura de la sol·licitud:
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions i l'article 99 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre.
c) No haver sol·licitat cap altre ajut per a la mateixa finalitat, llevat del supòsit previst en l'apartat 4 d'aquestes bases, referit a la concurrència amb altres ajuts.
e) Si fos el cas, que l'empresa és una petita o mitjana empresa d'acord amb la definició establerta en la Recomanació 2003/361/CE de la Comissió, de 6 de maig de 2003, sobre definició de microempreses, petites i mitjanes empreses.
f) No tenir la consideració d'empresa en situació de crisi, d'acord amb la definició continguda en les Directrius comunitàries sobre ajuts estatals de salvament i de reestructuració d'empreses en crisis (DOUE 2014/C 249/01, de 31.7.14).
g) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
h) En el cas d'empreses i entitats, no haver estat sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, per resolució administrativa ferma o condemnada per sentència judicial ferma.
En cas d'empreses de més de 250 treballadors, a més, que es disposa d'un pla d'igualtat entre dones i homes d'acord amb l'establert en l'article 36 de la Llei 17/2015, de 21 de juliol.
i) En el cas de sol·licitar ajuts sotmesos al règim d'ajuts de minimis, els ajuts de minimis rebuts en l'exercici fiscal actual i en els dos exercicis anteriors, fent constar que l'ajut global de minimis que hagi rebut no supera els límits establerts.
j) Que no ha rebut ajuts que hagin estat declarats il·legals o incompatibles per la Comissió Europea o, si s'escau, si havent rebut aquests ajuts, s'ha procedit al seu reemborsament o pagament en un compte bancari bloquejat.
k) Que la persona sol·licitant és la titular de l'explotació.
No és necessari presentar aquesta declaració en els casos de sol·licitar ajuts en relació a béns mobles de la mesura d'inversions per la transformació i comercialització dels recursos forestals i de la de foment de les Agrupacions Forestals.
l) Que està al corrent de les obligacions tributàries de l'Agència Tributària Estatal, la Seguretat Social i la Generalitat de Catalunya.
m) Que la finca està catalogada com a finca rústica no urbanitzable dels terrenys objecte d'actuació, excepte per les inversions en obra civil de l'annex 6.
n) Per a sol·licituds de l'annex 2, 3, 4, 5 i 8 la declaració conforme el titular cadastral dels terrenys és el sol·licitant o, si s'escau, aquest es tracta de l'usufructuari.
6.9 La presentació de la sol·licitud de l'ajut per part de la persona interessada comportarà l'autorització al DARP per a obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant denega expressament l'autorització esmentada, mitjançant l'imprès de sol·licitud, cal que aporti el certificat o els certificats corresponents.
6.10 Si la sol·licitud no reuneix els requisits o no s'aporta la documentació exigida, es requerirà a la persona sol·licitant l'esmena de les faltes o l'aportació del documents necessaris per tal de complimentar la sol·licitud, en el termini de deu dies.
En cas de no fer-ho així, es considera l'interessat desistit de la seva sol·licitud, prèvia resolució.
--7 Compromisos i obligacions de les persones beneficiàries
7.1 Els compromisos i les obligacions bàsics són aquells que l'incompliment dels quals comporta conseqüències rellevants per als objectius de l'ajuda i aquestes repercussions duren més d'un any o és difícil posar fi amb mitjans acceptables.
Els compromisos i les obligacions de la persona beneficiària considerats com a Bàsics són els següents:
7.2.1 En el cas d'ajuts a inversions en què l'actuació subvencionada consisteixi en l'adquisició, construcció, rehabilitació i millora de béns inventariables susceptibles de ser inscrits al Registre de la propietat, la persona beneficiària ha de fer constar a l'escriptura que el bé de què es tracti queda afectat a la subvenció per un període cinc anys a comptar des de la data de pagament final de l'ajut, segons el cas, així com l'import de la subvenció.
Si els béns no són inscriptibles, també queden afectats per la subvenció durant el període esmentat.
7.2.2 Informar el públic de l'ajut obtingut pel FEADER durant la realització d'una operació i el període manteniment de compromisos de la manera següent;
a) Presentant en el lloc web de la persona beneficiària per a ús professional, en el cas d'haver-n'hi, una breu descripció de l'operació quan es pugui establir un vincle entre l'objecte del lloc web l'ajut prestat a l'operació, en proporció al nivell d'ajut, amb els seus objectius i resultats, i destacant l'"ajut financer de la Unió Europea".
b) En el cas d'operacions en el marc del PDR no compreses en la lletra c) que rebin un ajut públic total superior a 50.000 euros, la persona beneficiària col·locarà un panell (mida mínima A3) o una placa (mida mínima A4) amb informació sobre el projecte, on es destacarà l'ajut financer rebut de la Unió Europea, en un lloc ben visible per al públic.
c) Quan es tracti d'operacions consistents en el finançament d'obres d'infraestructura o construcció que es beneficiïn d'un ajut públic total superior a 500.000,00 euros, la persona beneficiària col·locarà, en lloc ben visible per al públic, un cartell permanent de mida significativa en el cas de les operacions que reuneixin les característiques següents:
- L'ajut públic total a l'operació supera els 500.000,00 euros.
- L'operació consisteix en la compra d'un objecte físic, en el finançament d'una infraestructura o en treballs de construcció.
El cartell o placa permanent indicarà el nom i el principal objectiu de l'operació, i destacarà l'ajut financer aportat per la Unió Europea.
d) Els panells, plaques, cartells i llocs web portaran una descripció del projecte o de l'operació i els elements als quals es refereix el punt 1 de la part 2 de l'annex III del Reglament (UE) núm. 808/2014 de la Comissió, de 17 de juliol de 2014.
A més, seguiran les pautes del Programa d'Identificació visual de la Generalitat de Catalunya (PIV) [URL] 7.2.3 Proporcionar a la Direcció General de Desenvolupament Rural, als avaluadors designats o altres organismes designats per aquesta direcció general, tota la informació necessària per poder realitzar el seguiment i l'avaluació del programa, en particular en relació amb el compliment de determinats objectius i prioritats.
7.2.4 Portar un sistema de comptabilitat separat, o bé un codi comptable adequat per a totes les transaccions relatives a l'operació finançada amb càrrec al FEADER.
7.2.5 Mantenir l'activitat i finalitat auxiliada per part de la persona beneficiària durant els 5 anys posteriors a la data de pagament final de l'ajut.
7.2.6 Sotmetre's a les actuacions de comprovació a efectuar pel DARP, així com altra comprovació i control financer que puguin realitzar els òrgans de control competents, tant nacionals com europeus, aportant tota la documentació que els hi sigui requerida (apartat 14 d'aquestes bases reguladores).
Conservar tota la documentació original dels documents aportats al DARP per a la justificació de la subvenció fins a 5 anys posteriors a la data de pagament final de l'ajut i facilitar-los a les autoritats nacionals, de la UE i en general als òrgans de control, quan aquests la reclamin.
Comunicar al DARP la sol·licitud/concessió d'altres subvencions per a la mateixa finalitat procedents de qualsevol administració pública o ens públic o privat, nacional o internacionals (apartat 6.8.c de les bases reguladores).
Comunicar al DARP possibles modificacions substancials respecte a la resolució aprovada abans de la seva realització, per tal que s'estudiïn i, si s'escau, s'aprovin per resolució.
7.2.10 A cadascú dels annexos d'aquestes bases es determinen, si s'escau, els compromisos específics que el beneficiari ha de tenir en compte per cada línia d'ajut o operació.
8.1 El procediment de concessió de la subvenció es fa en règim de concurrència competitiva.
8.2 Els actes de tràmit es notificaran mitjançant la seva publicació al Tauler electrònic de l'Administració de la Generalitat de Catalunya ( http://tauler.seu.cat ).
8.3 L'òrgan instructor de la tramitació dels ajuts destinats a finques de titularitat pública és el Servei de Gestió Forestal de la Direcció General d'Ecosistemes Forestals i Gestió del Medi, i l'òrgan instructor dels ajuts destinats a finques de titularitat privada és l'Àrea d'Ajuts Forestals del Centre de la Propietat Forestal.
8.4 La Comissió de valoració, que és l'òrgan col·legiat encarregat de valorar les sol·licituds d'ajuts, estarà integrat d'acord amb el que estableixi la convocatòria corresponent i pot sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
8.5 La Comissió de valoració determina l'assignació del pressupost, d'acord amb els criteris de priorització establerts en l'apartat 5 d'aquestes bases reguladores.
8.6 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
8.7 L'òrgan competent per resoldre les sol·licituds d'ajuts destinats a finques de titularitat pública és la persona titular de la Direcció General d'Ecosistemes Forestals i Gestió del Medi, i el competent per a resoldre les sol·licituds d'ajuts destinats a finques de titularitat privada el director gerent del Centre de la Propietat Forestal.
9.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
9.2 Comporta el desistiment de la sol·licitud la manca de presentació de qualsevol dels documents que preveu l'apartat 6 o la manca d'esmena dels requisits esmenables, dins el termini de 10 dies hàbils i amb el requeriment previ.
La notificació s'efectuarà mitjançant la seva publicació al Tauler electrònic de l'Administració de la Generalitat de Catalunya ( http://tauler.seu.cat ).
10.1 En la resolució de concessió figuraran, com a mínim, l'import de la inversió aprovada, el percentatge i l'import de la subvenció aprovada, la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons, i les condicions que haurà de complir la persona beneficiària, el termini d'execució i de justificació de les actuacions subvencionades.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària, la Seguretat Social i amb la Generalitat de Catalunya.
En el cas dels ajuts dels annexos 2, 3, 4, 5 i 6 s'ha de fer constar la menció expressa del número d'ajut d'estat, el títol i la referència de la publicació al DOUE del Reglament núm. (UE) 702/2014, de la Comissió, de 25 de juny de 2014, pel qual es declaren determinades categories d'ajuts en el sector agrícola i forestal i en les zones rurals compatibles amb el mercat interior en aplicació dels articles 107 i 108 del tractat de Funcionament de la Unió Europea.
En el cas dels ajuts de l'annex 7 s'ha de fer constar la menció expressa del número d'ajut d'estat, el títol i la referència de la publicació al DOUE de les Directrius de la Unió Europea aplicables als ajuts d'estats en els sectors agrícola i forestal y en las zones rurals de 2014 a 2020.
En el cas dels ajuts de l'annex 8, la resolució ha d'incloure, a més, el caràcter de minimis de l'ajut, així com la menció expressa al Reglament que regeix aquest règim d'ajuts, fent-hi constar que es sotmeten al Reglament (CE) núm. 1407/2013, de la Comissió, de 18 de desembre, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
Així mateix, en la resolució de tots els ajuts s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària, la Seguretat Social i amb la Generalitat de Catalunya.
10.2 La notificació s'efectuarà mitjançant la seva publicació al Tauler electrònic de l'Administració de la Generalitat de Catalunya ( http://tauler.seu.cat ).
Aquest avís no té efectes de notificació i serveix als únics efectes d'informar el potencial beneficiari de quan s'efectuarà aquesta notificació, que tindrà lloc amb els mitjans esmentats.
10.3 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o com a conseqüència d'una decisió de l'administració.
La resolució de concessió es podrà modificar prèvia sol·licitud de la persona beneficiària per ampliar el termini d'execució de les actuacions subvencionables en els termes que estableix l'article 32 de la Llei 39/2015, d'1 d'octubre.
10.4 En la resolució de desestimació per manca de disponibilitats pressupostàries, s'hi farà constar la incorporació i la posició de la sol·licitud en la llista d'espera, així com la puntuació obtinguda d'acord amb l'apartat 3 d'aquest annex i les condicions que se'n derivin.
En el supòsit que es produeixin renúncies, revocacions de les subvencions concedides o ampliacions posteriors de crèdit de la mateixa convocatòria, es poden fer atorgaments seguint aquesta llista d'espera prevista a l'apartat 5.4.
11.1 Les persones beneficiàries han de realitzar almenys el 50% de l'import total de l'ajut atorgat i justificar-les en el termini que s'indiqui a la convocatòria corresponent, per tal que es pugui procedir a la certificació i comprovació de l'execució de les activitats previstes.
Les persones beneficiàries poden sol·licitar una pròrroga del termini de realització i justificació de les actuacions a l'òrgan concedent en els termes que estableix l'article 32 de la Llei 39/2015, d'1 d'octubre.
A sol·licitud de la persona beneficiària, es podran efectuar certificacions parcials, prèvia justificació, en el cas que s'hagi executat almenys el 50% de la inversió subvencionable i la part executada assoleixi la finalitat última de l'ajut per la que va ser concedit, i una certificació final per la resta d'actuacions realitzades.
11.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, la procedència i l'aplicació d'aquests fons a les activitats subvencionades.
11.3 La documentació justificativa que cal presentar és la següent:
a) Sol·licitud de pagament de l'ajut, d'acord amb l'imprès normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts
b) Compte justificatiu, d'acord amb el model normalitzat que es podrà descarregar des de la seu electrònica https://seu.gencat.cat del web http://agricultura.gencat.cat/ajutsentermini o obtenir en qualsevol dependència del DARP.
Aquestes factures i justificants acreditatius del pagament hauran de ser de data posterior a la sol·licitud d'ajut, i a la de la visita de no-inici d'obres si s'escau, i anteriors a la data de finalització del termini d'execució i justificació establert a la resolució de concessió.
- Relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Si els justificants de despesa s'imputen parcialment a d'altres subvencions, caldrà indicar la quantia exacta o el percentatge imputat a cadascuna, amb identificació dels òrgans concedents.
- Els tres pressupostos a què fa referència l'apartat 6.7.l) d'aquest annex, que ha d'haver sol·licitat el beneficiari abans de realitzar la despesa subvencionable.
11.4 Els òrgans competents del DARP han de comprovar d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
11.5 Per justificar la titularitat exigida en els ajuts dels annexos 2, 3, 4, 5 i 8: nota simple del Registre de la Propietat, preferentment, o escriptura pública, registrada, completada i compulsada.
No cal presentar aquesta documentació en els casos compresos en el concepte de la mesura de transformació i comercialització dels productes forestals (béns mobles).
En el cas d'ens locals, també es pot aportar un certificat de l'ajuntament en què es faci constar que la finca figura a l'inventari de béns immobles de l'ajuntament.
En el cas de sol·licitar la millora de camins, l'ens local ha d'acreditar mitjançant certificat la seva titularitat o la pertinença a la xarxa viària municipal o pública i que l'ajuntament és el responsable de la seva gestió.
Les acreditacions de la titularitat esmentades no calen en el cas de forests d'utilitat pública.
Tampoc no cal aquesta justificació de la titularitat en el cas d'associacions forestals, dels consells comarcals, ADF, pastors i ens locals beneficiaris d'IOF d'àmbit municipal o supramunicipal, la qual serà substituïda per un certificat emès pel secretari d'un dels ajuntaments.
11.7 En el cas de beneficiaris del concepte de manteniment de les àrees de baixa càrrega de combustible per a la prevenció d'incendis mitjançant pasturatge, les actuacions que s'executin per mitjans propis es justificaran mitjançant una memòria explicativa del compliment de la finalitat i una memòria econòmica consistent en una declaració valorada, que haurà de contenir, com a mínim, la declaració del beneficiari sobre el nombre d'unitats físiques considerades com a mòdul, la quantia de la subvenció calculada sobre la base de les activitats quantificades a la memòria d'actuació i els mòduls corresponents de les actuacions objecte de subvenció ajustada a l'estàndard de valoració que el DARP facilitarà a la seva pàgina web a l'adreça agricultura.gencat.cat, la qual haurà de ser aprovada per la revisió tècnica que realitza el DARP.
11.8 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la Seguretat Social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No cal aportar els certificats acreditatius en el cas de l'autorització al DARP a què es refereix l'apartat 6.9.
11.9 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
11.10 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa les operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera no es poden abonar en efectiu.
11.11 L'IVA dels justificants queda exclòs de la subvenció si el beneficiari no és consumidor final i se'l pot deduir.
11.12 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres.
11.13 La proposta de pagament de la subvenció es realitza amb una certificació prèvia dels serveis competents del DARP segons la qual l'activitat i la despesa realitzades estan justificades degudament, i s'efectua dins l'exercici pressupostari, sense perjudici de les excepcionalitats que es puguin produir.
a) Pagament a compte amb certificació parcial i pagament de la resta amb certificació final.
b) Pagament de tota la subvenció amb la certificació final.
En tots dos casos es realitza amb la certificació prèvia, ja sigui parcial no-definitiva o final, de l'òrgan competent per a la tramitació de les subvencions segons la qual l'activitat i la despesa o inversió s'ha dut a terme d'acord amb les condicions de la resolució d'atorgament i està justificada degudament.
-- 12 Revocació de la resolució de concessió i reintegrament de les quantitats percebudes indegudament
12.1 L'òrgan concedent ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar els interessos corresponents, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions i en el Reglament (UE) 1306/2013 del Parlament Europeu i del Consell, de 17 de desembre de 2013, i les seves disposicions d'aplicació, així com en el cas de l'incompliment dels requisits i les condicions establerts en aquestes bases reguladores.
12.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
12.3 També s'han de reintegrar les quantitats percebudes i l'interès de demora corresponent des del moment del pagament de l'ajut fins a la data en què s'acordi, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment, s'han de reintegrar les quantitats en els supòsits establerts a l'article 63 del Reglament d'execució (UE) 809/2014 de la Comissió, de 17 de juny de 2014.
En el cas dels ajuts dels annexos 2, 3, 4, 5 i 6, així mateix escau el reintegrament en el cas d'una decisió de la Comissió Europea que declari la incompatibilitat del règim d'ajuts amb el mercat interior.
En el cas dels ajuts de l'annex 8, també és procedent el reintegrament si es superen els límits que estableix l'article 3.2 del Reglament (UE) 1407/2013 de la Comissió, de 18 de desembre de 2013, sobre aplicació dels articles 107 i 108 del Tractat de Funcionament de la Unió Europea als ajuts de minimis i, d'acord, si escau, amb l'article 6 del mateix reglament.
12.4 El reintegrament de les quantitats percebudes indegudament es regeix pel Reglament (UE) 1306/2013 del Parlament Europeu i del Consell, el Reglament Delegat (UE) 907/2014 de la Comissió, el Reglament d'Execució (UE) 908/2014 de la Comissió, el Decret legislatiu 3/2002, de 24 de desembre, i per allò que resulti aplicable de la Llei 38/2003, de 17 de novembre, i les normes de desenvolupament.
El procediment de reintegrament de subvencions es regeix per les disposicions generals sobre procediment administratiu que estableix el títol IV de la Llei 39/2015, d'1 d'octubre, del procediment administratiu comú de las administracions públiques, sens perjudici de les especialitats que estableixi la normativa aplicable en matèria de subvencions.
A aquests efectes, l'òrgan competent per instruir el procediment de revocació i/o reintegrament és el Servei de Gestió Forestal i l'òrgan competent per resoldre la persona titular de la Direcció General d'Ecosistemes Forestal i Gestió del Medi o, en el cas del Centre de la Propietat Forestal, el director gerent d'aquesta entitat, que podran acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, la qual cosa es farà constar a la resolució.
L'òrgan competent podrà no iniciar el procediment de revocació i reintegrament en un expedient si la quantitat que s'ha de recuperar no excedeix, exclosos els interessos, de 100 euros, o bé quan els interessos no superin els 5 euros.
–13 Incompliments i penalitzacions
En aquest apartat es detallen els diferents tipus d'incompliment en què pot incórrer una persona beneficiària d'ajut i les possibles penalitzacions que es poden aplicar.
El control de les sol·licituds s'ha d'efectuar, en primer lloc, sobre els aspectes a què es refereix l'apartat 13.1 i, en segon lloc, sobre els aspectes a què es refereix l'apartat 13.2.
13.1 Penalitzacions després de controls d'admissibilitat en la sol·licitud de pagament.
En el cas que l'import de la sol·licitud de pagament sigui superior a l'import que figura en la resolució de concessió, l'import sol·licitat esmentat s'ajustarà a l'import de la resolució.
13.2 Penalitzacions per incompliment dels requisits dels beneficiaris de l'apartat 2 d'aquest annex i dels criteris d'admissibilitat establerts en els annexos corresponents a cada línia d'ajut i/o compromisos/obligacions de la sol·licitud d'ajut i/o de pagament.
Aquest apartat inclou totes les penalitzacions detectades en controls administratius i sobre el terreny (excepte les d'admissibilitat de les despeses que es penalitzen d'acord a l'apartat 13.1), controls específics, controls a posteriori i qualsevol altre que es realitzi sobre l'operació.
El sistema de penalitzacions s'aplicarà sobre l'import que hagi resultat en l'apartat 13.1, sense la penalització derivada de superar el 10%, que s'aplicarà posteriorment mitjançant l'aplicació de les regles següents:
D'acord amb l'article 35.1 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els requisits dels beneficiaris de l'apartat 2 d'aquest annex i dels criteris d'admissibilitat establerts en els annexos corresponents a cada línia d'ajut, establerts per a la persona beneficiària i l'objecte de l'ajut, i, per tant, tenen caràcter excloent.
D'acord amb l'article 35.2 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els compromisos o altres obligacions recollides a l'apartat 7 d'aquestes bases de tipus bàsic.
D'acord amb l'article 35.6 del Reglament Delegat (UE) núm. 640/2014 de la Comissió, d'11 de març de 2014, quan es determini que el beneficiari ha facilitat proves falses a fi de rebre l'ajuda o que no ha facilitat per negligència la informació necessària, se li denegarà aquella o se li retirarà íntegrament.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions realitzades per comprovar que es compleixen la destinació dels ajuts, els requisits i els compromisos establerts en aquestes bases reguladores i el compliment de la normativa sobre els controls que regula els ajuts finançats pel FEADER.
Així mateix, aquests ajuts poden ser objecte d'actuacions d'investigació per part de la Comissió i del Tribunal de Comptes de la Unió Europea.
Així mateix, l'exercici d'aquestes funcions d'inspecció i control inclou les actuacions adreçades a la prevenció i detecció de frau, d'acord amb els reglaments (UE) 1303/2013 i (UE) 1306/2013 i les seves disposicions d'aplicació.
D'acord amb l'article 46.2 de la Llei 38/2003, la negativa al compliment de l'obligació dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament si s'escau, de l'ajut, sense perjudici de les sancions que puguin correspondre.
Sens perjudici del que s'estableix en el paràgraf anterior, el règim sancionador aplicable a aquesta línia d'ajuts és el que s'estableix en el Decret legislatiu 3/2002, de 24 de desembre, en la Llei 38/2003, de 17 de novembre, i en la Llei 39/2015, d'1 d'octubre, sens perjudici de les especificitats que es puguin derivar de la normativa sectorial aplicable.
Si l'Administració comprova la inexactitud o falsedat de les dades declarades, es deixarà sense efecte el tràmit corresponent, amb l'audiència prèvia a la persona interessada.
Si aquesta conducta està tipificada com a infracció en la legislació aplicable, s'incoarà l'oportú expedient sancionador, d'acord amb el règim sancionador a què fa referència l'apartat anterior.
16.1 Les dades personals dels beneficiaris poden ser tractades per organismes nacionals i de la Unió europea relacionats amb les obligacions de les administracions relatives a la gestió, control i auditoria, així com de seguiment i avaluació, d'acord amb l'article 117.1 del Reglament(UE) 1306/2013.
A aquests efectes, els beneficiaris disposen dels drets establerts en les normes sobre el tractament de dades de la Directiva 95/46/CE i del Reglament (CE) 45/2001, així com la normativa de transposició.
16.2 D'altra banda, els beneficiaris i les entitats col·laboradores, si s'escau i si l'objecte de la subvenció inclou el tractament de dades de caràcter personal, han de complir amb la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
-- 17 Publicitat i transparència dels ajuts
17.1 Els ajuts concedits a les persones físiques per import superior a 1.250,00 euros i els ajuts concedits a persones jurídiques es fan públics en la seu electrònica de la Generalitat http://seu.gencat.cat i al web http://www.gencat.cat/agricultura/ajuts/, fent ús dels mitjans electrònics establerts.
Els ajuts que superin els 6.000,00 euros es publiquen, a més, en el Diari Oficial de la Generalitat de Catalunya (DOGC).
Aquests ajuts estan sotmesos al règim de transparència i al sistema de control i sancions establert en el Reglament (UE) núm. 1306/2013, del Parlament Europeu i del Consell, de 17 de desembre de 2013, sobre finançament, gestió i seguiment de la Política Agrícola Comuna, pel qual es deroguen els Reglaments (CE) n.
-- 18 Actualització dels imports màxims subvencionables
A les respectives convocatòries, s'actualitzen els imports màxims subvencionables indicats per a cada concepte als annexos corresponents d'acord amb l'augment de l'Índex de Preus al Consum (IPC) acumulat respecte de la convocatòria anterior.
Sobre els imports resultants s'aplica un arrodoniment al múltiple més proper de 5 cèntims per tal de facilitar-ne l'aplicació.
Com a període d'actualització es pren el transcorregut entre el mes de publicació de la convocatòria anterior i el mes previ a la publicació de la convocatòria amb els preus actualitzats.
Bases reguladores específiques dels ajuts per a la redacció i revisió dels instruments d'ordenació forestal inclosos en l'operació 08.05.02.
S'estableix una línia d'ajuts per fomentar la revisió i la redacció dels instruments d'ordenació forestal (en endavant, IOF), que són els Projectes d'ordenació, els Projectes d'ordenació forestal d'àmbit municipal i supramunicipal, els Plans tècnics de gestió i millora forestal (PTGMF), els Plans tècnics de gestió i millora forestal conjunts (PTGMFc), els Plans i el Pla simple de gestió forestal (PSGF), amb l'objectiu d'incentivar la planificació dels recursos forestals de forma sostenible.
Aquest ajut respon al eix estratègic 1 del Pla general de política forestal, que estableix com a actuació prioritària la planificació, la informació i el coneixement dels recursos forestals per garantir-ne la persistència.
L'ajut consisteix en un preu per hectàrea segons el que estableixen els apartats 5 i 8 d'aquest annex.
En el cas dels consells comarcals, respecte de tots els conceptes que, com a titulars dels terrenys poden sol·licitar els ens locals, sempre que es tracti de projectes d'àmbit supramunicipal i que comptin amb l'autorització dels titulars dels terrenys.
c) Les agrupacions de titulars de terrenys forestals públics o privats, incloses les ADF, i els ajuntaments i EMD, en el cas de projectes d'ordenació forestal d'àmbit municipal o supramunicipal.
1) Redacció i revisió de Plans tècnics de gestió i millora forestal (PTGMF).
2) Redacció i revisió de Plans tècnics de gestió i millora forestal conjunts (PTGMFc).
3) Redacció i revisió de Plans simples de gestió forestal (PSGF).
4) Redacció i revisió de Projectes d'ordenació (PO).
5) Redacció i revisió de Projectes d'ordenació forestal d'àmbit municipal o supramunicipal (PFM).
- Les superfícies objecte de la sol·licitud han de ser terrenys forestal, d'acord amb la definició recollida a la Llei 6/1988, de 30 de març, forestal de Catalunya.
- La persona sol·licitant ha de ser titular del terreny o, en el cas de Consells Comarcals, Agrupacions, ADF o Associacions, disposar de les autoritzacions corresponents.
- Les planificacions s'han d'ajustar a l'Ordre ARP/122/2017, de 13 de juny, per la qual es regulen els instruments d'ordenació forestal.
5.1 En el cas de les revisions d'IOF a partir del cinquè any, únicament és subvencionable la redacció de plans o projectes de finques afectades per catàstrofes naturals, sempre que aquesta comporti la variació significativa de l'objectiu i planificació del document anterior, i aquelles que de forma justificada requereixin una millor adaptació del planejament inicial, prèvia valoració de l'òrgan corresponent de la seva aprovació, o es trobin en el darrer any de la seva vigència.
El cost de la revisió és assimilable al de redacció segons sigui necessària la realització de l'inventari forestal en cada estrat establert.
En el cas de terrenys forestals propietat d'ens locals amb una superfície superior a 400 ha, de les quals més del 50% sigui arbrada, únicament és subvencionable la redacció de projectes d'ordenació.
5.2 Els IOF així com les seves revisions s'han d'ajustar al que preveu l'Ordre ARP/122/2017, de 13 de juny, per la qual es regulen els instruments d'ordenació forestal.
5.3 Els projectes d'ordenació, així com les seves revisions, de terrenys forestals de titularitat pública s'han de redactar d'acord amb la normativa vigent i les instruccions que dicti el Servei de Gestió Forestal del Departament d'Agricultura, Ramaderia, Pesca i Alimentació.
El document final s'ha de confeccionar en paper i en suport digital.
Cal presentar tres exemplars de l'instrument d'ordenació per al qual se sol·licita l'ajut i un exemplar addicional en cas que la finca estigui dins d'un espai natural d'interès especial.
5.4 A més dels requisits que estableixen els apartats anteriors, els projectes d'ordenació i plans tècnics de gestió i millora forestal i els plans simples de gestió, així com les seves revisions, han de recollir la Xarxa de perímetres de protecció prioritària i un apartat exclusiu referent a la prevenció d'incendis de la superfície planificada quan almenys el 50% d'aquesta estigui situada dins de municipis catalogats com d'alt risc d'incendi forestal (Decret 64/1995, de 7 març, DOGC 2022 i Pla Infocat aprovat pel Govern Acord GOV, 141, 2014, de 21 d'octubre).
5.5 Les convocatòries corresponents indicaran el lloc web on les persones beneficiàries podran consultar els criteris que utilitzaran la Direcció General d'Ecosistemes Forestals i Gestió del Medi i el Centre de la Propietat Forestal per aplicar aquestes condicions tècniques i d'aplicació.
Una mateixa superfície no podrà ser objecte d'ajut en més d'un instrument de planificació.
A més dels criteris de priorització establerts en l'apartat 5 de l'annex 1, en aquesta línia d'ajuts s'han d'aplicar alguns dels criteris següents:
a) Que l'actuació es desenvolupi en forests d'utilitat pública o protectores.
b) Que l'actuació es porti a terme en finques adscrites a algun sistema de certificació forestal sostenible reconegut i acceptat internacionalment.
c) Que els Instruments d'Ordenació Forestal prevegin planificacions de 20 anys o més.
d) Per a les revisions, que disposin d'un IOF el qual hagi perdut la seva vigència o estigui en pròrroga.
e) Es valorarà el grau d'execució de les actuacions planificades de l'IOF fins a l'any de la convocatòria.
f) Per a planificacions agrupades, que es produeixi l'adscripció inicial de propietaris a la redacció del PTGMF conjunt.
g) Per als Plans d'ordenació forestal municipal es valorarà la classificació del municipis com d'alt risc d'incendi, la superfície forestal, el percentatge de participació de la propietat en forma de superfície en la proposta presentada i el percentatge de planificació prèvia en el municipi.
h) La inclusió de l'actuació dins de la llista de municipis amb limitacions naturals, específiques i zones de muntanya segons l'annex XI del PDR 2014-2020 i/o incloses en un espai natural protegit (PEIN i/o Xarxa Natura 2000).
i) Es prioritzarà la redacció de les revisions dels Instruments d'Ordenació Forestal davant de la redacció d'un nou IOF.
j) La primera redacció dels IOF que estiguin adscrits a un PTGMFc aprovat i vigent.
D'acord amb l'apartat 5.3 de l'annex 1, en cas que diverses sol·licituds aconsegueixin la mateixa puntuació i que no es disposi de suficient pressupost, s'aplicarà el criteri de desempat següent:
- Les hectàrees ordenades de major a menor.
--8 Imports màxims subvencionables i percentatges d'atorgament
(Imports determinats en base a les tarifes oficials de Forestal Catalana aprovades per Acord del Govern de la Generalitat de Catalunya en data 10 de desembre de 2013)
8.1 Els imports màxims subvencionables (IMS) són els següents:
Redacció i revisió dels plans tècnics de gestió i millora forestal (PTGMF) fins a les 30 ha
Redacció i revisió dels plans simples de gestió forestal (PSGF) fins a les 10 ha
Redacció i revisió dels projectes d'ordenació forestal (POF) fins a les 250 ha
A partir de 30 hectàrees per als casos dels PTGMF, de les 10 ha dels PSGF i de 250 ha dels PO, els imports anteriors més els següents:
Per a les zones en què es realitzi inventari forestal descriptiu
Per a les zones en què es realitzi inventari forestal pericial
Per a les zones en què es realitzi inventari forestal dasomètric
Plans tècnics de gestió i millora forestal conjunts (PTGMFc) i Projectes d'Ordenació Forestal d'àmbit Municipal i Supramunicipal (PFM).
En el cas dels Plans tècnics de gestió i millora forestal conjunts:
6,00 €/ha per a les zones no arbrades.
9,00 €/ha per a les zones arbrades.
Segons la complexitat forestal i l'estructura de la propietat, a l'import anterior es pot sumar els següents:
3,00 €/ha per aquelles zones amb alta complexitat de tipologies forestals.
2,00 €/ha per aquelles zones amb alta complexitat d'estructura de la propietat.
Es considera alta complexitat de tipologies forestals quan hi hagi més de cinc tipologies forestals en l'àmbit ordenat.
Es considera alta complexitat d'estructura de la propietat quan la mitjana de la finca per propietari sigui inferior a 25 hectàrees.
En el cas dels Projecte d'ordenació forestal municipal i supramunicipals (PFM) es suma 1,00 €/ha als imports determinats pels PTGMFc.
En cap cas, l'import per hectàrea planificada no pot superar el màxim import establert pel mateix concepte per qualsevol instrument d'ordenació forestal.
8.2 El percentatge d'atorgament sobre els imports màxims subvencionables serà del 75%, el qual podrà incrementar-se en funció dels criteris següents:
Per als IOF en un espai natural protegit (PEIN i/o Xarxa Natura 2000), l'increment de l'ajuda serà del 5%.
Per als IOF en boscos declarats d'utilitat pública, l'increment serà d'un 25%.
--9 Compromisos específics dels beneficiaris
a) Mantenir la superfície ordenada de la finca o les finques durant 5 anys, des de la data de pagament final de l'ajut, per part del titular de l'instrument o de qui se subrogui en la seva posició.
En les superfícies on es planifiqui un canvi d'ús del sòl per mitjà de rompudes forestals, el manteniment d'aquest compromís comptarà des del moment d'aprovació de l'instrument d'ordenació forestal corresponent.
b) En el cas de titulars de terrenys de titularitat pública, el beneficiari de la subvenció està obligat a comunicar al Servei Territorial del DARP del seu àmbit, el nom de l'adjudicatari final encarregat de la redacció del document (PTGMF o PO) en el moment de la resolució del corresponent concurs.
A partir d'aquest moment, el beneficiari, per si mateix o mitjançant l'encarregat de la redacció, està obligat a subministrar al tècnic forestal del Servei Territorial que es determini i amb la periodicitat que es fixi, tota la informació que aquest sol·liciti sobre la marxa dels treballs de camp o la redacció del document subvencionat.
Bases reguladores específiques dels ajuts a les xarxes viàries per a la gestió dels boscos inclosos dins l'operació núm. 04.03.03.
S'estableix una línia d'ajuts per fomentar la millora de la xarxa viària necessària per a la gestió forestal sostenible, amb l'objectiu de respondre a la necessitat d'invertir en infraestructures viàries per tal d'assegurar la viabilitat i sostenibilitat forestal.
L'ajut consisteix en un import unitari per quilòmetre, en el cas de vials o per unitat en el cas d'obra civil, segons els apartats 5 i 7 d'aquest annex.
1) Construcció de vials necessaris per a la gestió forestal sostenible.
3) Actuacions puntuals i construccions d'obra civil i/o de bioenginyeria a la xarxa viària forestal.
Per poder optar als ajuts d'aquest annex,
- Les actuacions sobre els vials han de tenir una actuació silvícola associada.
- Les actuacions d'aquesta mesura s'han de realitzar principalment sobre superfície forestal, d'acord amb la Llei forestal de Catalunya, i han d'estar vinculades a una actuació forestal.
-La mida de les explotacions forestals a partir de la qual es requerirà la informació procedent d'un pla de gestió forestal o instrument equivalent és de 200 hectàrees quan les explotacions objecte de l'ajut estiguin ubicades en Xarxa Natura 2000.
5.1 Les actuacions subvencionables d'aquest annex han de complir les condicions següents:
a) Per a les actuacions sotmeses a procediment d'avaluació d'impacte ambiental o informe preceptiu de l'administració competent, únicament es pot sol·licitar ajut un cop s'hagi resolt el procediment d'avaluació esmentat.
b) L'arranjament substancial dels camins consisteix en la consolidació del ferm fortament alterat, dels trencaaigües i de les cunetes, segons la tipologia del camí, en el repàs per a l'eliminació de la vegetació o retirada de material del ferm o bé la millora en el seu traçat.
L'estat final del camí es determina a l'informe-acta que es redacti en la visita realitzada pels tècnics facultatius del DARP.
c) No es consideren subvencionables les vies de treta de caràcter temporal (ròssecs).
d) El concepte d'actuacions puntuals fa referència a treballs que, tot i no ser obra civil, fan augmentar molt el pressupost de realització d'un camí forestal (rebaix important de talussos, moviment o reducció de roques, obertura de corbes d'execució complicada, etc.).
L'obra inclou drenatges amb tubs, guals de formigó, murs de contenció, ponts i passos superiors i inferiors per la fauna.
Per aquest concepte s'haurà de presentar un projecte o memòria valorada.
e) La construcció de vials només s'accepta en zones amb una densitat de vials inferior a 80 m/ha. A les convocatòries es poden establir densitats inferiors en funció de les condicions orogràfiques i mediambientals del territori on es duguin a terme les actuacions.
e) La relació dels treballs entre sí com a projecte global, entès com el grau de dependència de les actuacions subvencionades entre si per aconseguir una finalitat que no s'aconseguiria de forma aïllada.
h) La vinculació dels vials a una actuació forestal programada.
i) Que la millora o construcció d'un camí estigui planificada com a xarxa viària bàsica d'un PTGMFc.
j) Per aquest apartat, l'atorgament dels camins segueix la prioritat següent: primer els principals, en segon lloc els primaris, en tercer lloc els secundaris i finalment els de desembosc.
k) La rellevància dels conceptes subvencionables.
l) La inclusió de l'actuació dins d'un Perímetre de Protecció Prioritària.
(Imports determinats en base a les Tarifes oficials de Forestal Catalana aprovades per Acord del Govern de la Generalitat de Catalunya en data 10 de desembre de 2013)
7.1 Els imports màxims subvencionables són els següents:
Construcció de vials necessaris per la GFS
Actuacions puntuals i construccions d'obra civil i/o de bioenginyeria a la xarxa viària forestal
La valoració de la construcció està en funció de les condicions geomorfològiques i afectacions de la zona.
Si es tracta de terreny rocós i es requereix maquinària específica per poder executar els treballs, l'actuació es valora en l'import superior màxim subvencionable; en els altres casos, el valor serà l'inferior.
Aquesta valoració serà justificada en la memòria i/o informes corresponents.
L'arranjament substancial de vials tindrà com a preu orientatiu de 900,00 euros/km quan l'actuació consisteixi en moviment de terres, 1.200,00 euros/km quan sigui moviment de terres i martell picador, i 1.400,00 euros/km quan sigui moviment de terres i moledora de pedra.
7.2 Els percentatges d'atorgament sobre l'import màxim subvencionable són els següents:
85% en espais naturals protegits (PEIN i Xarxa Natura 2000).
En cas de disposar d'un IOF o estar acollit a un sistema de certificació, s'han d'haver aprovat abans que finalitzi el termini de presentació de sol·licituds, als efectes d'aplicar les preferències i els percentatges sobre els imports màxims subvencionables.
Bases reguladores específiques dels ajuts per a les actuacions silvícoles de millora i generació de cicles ecosistèmics inclosos dins l'operació 08.05.01.
S'estableix una línia d'ajuts per fomentar les actuacions silvícoles de millora en el marc de la gestió forestal sostenible, amb els objectius principals de millorar l'eficiència del cicle de l'aigua, mantenir la biodiversitat i augmentar la captura de carboni.
Així mateix, aquestes actuacions responen al que estableix l'eix estratègic 4 del Pla general de política forestal de Catalunya, que defineix com a línia bàsica d'actuació la conservació dels valors ecològics i funcionals dels espais i recursos forestals.
5) Podes de formació i de qualitat
7) Pela del suro de qualitat reduïda i/o despelagrinatge
8) Tractament fitosanitari per la lleva del suro
9) El desembosc amb cable aeri i/o tracció animal
- Per a finques de titularitat privada superiors a 25 hectàrees, disposar d'un instrument d'ordenació forestal.
Per a la resta de finques, la superfície a partir de la qual s'ha de disposar d'un instrument d'ordenació forestal és de 200 hectàrees.
En cas de realitzar-se actuacions parcialment en finques particulars de més de 25 ha o públiques de més de 200 ha que no comptin amb un instrument de gestió, les sol·licituds poden ser admeses en cas de trobar-se més del 80% de les actuacions sol·licitades a l'expedient en finques amb un instrument de gestió.
- Les actuacions d'aquesta operació s'han de realitzar sobre superfície forestal, d'acord amb la Llei 6/1998, de 30 de març, forestal de Catalunya.
--5 Condicions tècniques i d'aplicació.
a) L'aclarida de plançoneda s'ha de realitzar sobre el regenerat natural de les masses amb tractament regular en funció de l'espècie principal.
Les aclarides de plançoneda han de tenir un import màxim per les masses que presenten majoritàriament arbres de diàmetre normal 12,5 cm i un mínim quan siguin de 5 cm. Es poden establir a cada convocatòria criteris específics en funció de l'alçada i les densitats de la plançoneda.
b) L'aclarida de millora inclou la tallada dels arbres en boscos regulars, l'aclarida de regularització de masses irregulars i l'aclarida pel canvi de l'espècie principal de masses mixtes.
En tots tres casos l'ajut inclou l'eliminació dels arbres de diàmetre igual o inferior a 7,5 cm, dels arbres de reduït valor comercial de diàmetre igual o inferior a 17,5 cm i dels arbres morts i mal formats.
S'inclou també la transformació a deveses de planifolis, i és objecte de subvenció la tallada dels arbres de diàmetre igual o inferior a 12,5 cm.
c) Les tallades selectives en boscos irregulars inclou la tallada dels arbres de diàmetre inferior o igual a 12,5 cm en coníferes i 7,5 en frondoses, i dels morts, torts, brancuts i malformats de reduït valor comercial.
d) Pels conceptes d'aclarida de plançoneda, aclarida de millora i tallada selectiva les capçades dels aprofitaments forestals s'han de trossejar o triturar o ser esteses a ran de sòl, si aquestes no són retirades, d'acord amb l'article 12 del Decret 64/1995, de 7 de març, pel qual s'estableixen mesures de prevenció d'incendis forestals.
S'inclou en aquest concepte el trossejat de les restes i capçades a 0,5 metres i estesa de les restes a ran de sòl.
e) La selecció de tanys preveu la reducció dels rebrots de planifolis no comercials, a partir del tercer any del creixement dels rebrots en funció de l'espècie i les característiques de la zona, sempre que no hi hagi aprofitament comercial a la unitat d'actuació.
f) Les podes de formació i de qualitat són subvencionables per les espècies en què aquesta acció millori significativament el valor comercial del producte final.
Per a les podes de formació, són subvencionables les que es realitzin en planifolis de fusta noble, en l'alzina surera, en el pollancre i en el plàtan, efectuades durant els primers anys de la plantació.
S'inclouen com a podes de formació les podes de penetrabilitat que s'han de fer en algunes masses joves d'alta densitat.
En les podes de qualitat s'inclouen les espècies de fusta noble, els pollancres, el plàtan i les coníferes sobre els arbres de futur de les masses regulars.
Les podes de qualitat han de perseguir com a objectiu a mitjà termini la formació d'un canó net de branques que permeti la millora de la seva comercialització i es poden realitzar en diferents fases segons l'espècie, l'alçada de l'arbre, per deixar una tercera part del peu amb brancatge fins a la copa, i per no realitzar d'un sol cop la poda de la meitat de l'alçada de l'arbre.
g) L'estassada de sotabosc inclou la reducció de les espècies arbustives en aquells casos en què aquestes dificultin de forma significativa la regeneració, el desenvolupament de l'estrat arbori, l'accessibilitat i en els quals es millori la qualitat de les herbàcies en els sistemes silvopastorals.
Inclou la reducció de les espècies arbustives en aquelles suredes que no estan en producció i dificulten la realització de la lleva del suro de qualitat reduïda o despelagrinatge.
Es poden establir criteris específics en cada convocatòria tenint en compte la fracció de cabuda coberta (FCC) i alçada del sotabosc.
La primera estassada per pastura té com a objectiu reduir l'estrat arbustiu i herbaci per tal d'iniciar activitat silvopastoral, i per mantenir aquesta àrea mitjançant la pastura caldrà garantir el manteniment de la pastura com a mínim durant 5 anys, durant aquest període caldrà mantenir una alçada mitjana màxima de l'estrat herbaci de 20 cm i l'estrat arbustiu de 30 cm.
h) La pela de suro de qualitat reduïda i/o el despelagrinatge inclou l'extracció del pelagrí, el suro que ha excedit el torn de pela, l'afectat pel corc o altres danys biòtics i el suro cremat que no compleixi els requeriments del concepte pela de suro i pelagrí cremat.
i) El tractament fitosanitari posterior a la pela de suro s'ha de realitzar segons la normativa existent quant a la tècnica i el producte a utilitzar.
j) El desembosc amb cable aeri i/o tracció animal es subvencionarà en aquells casos que no sigui factible el desembosc convencional des de camí i cabrestant, en llocs de fort pendent i/o espais d'interès especial.
En el cas de sol·licitar per una mateixa unitat de gestió el concepte selecció de tanys junt amb els conceptes d'aclarida de plançoneda, aclarida de millora o tallada selectiva, l'import màxim de l'actuació es redueix de forma proporcional a la composició de la densitat de la massa.
No es pot sol·licitar el concepte d'aclarida de plançoneda junt amb cap altre concepte del mateix apartat excepte amb el de selecció de tanys per masses mixtes, el de la poda de formació i qualitat, quan s'escaigui.
No es pot sol·licitar el concepte d'estassada junt amb el concepte de primera estassada per pastura i amb el concepte de l'annex següent corresponent a la creació d'àrees de baixa càrrega de combustible.
a) Que l'actuació estigui planificada en un IOF vigent.
g) La inclusió de l'actuació dins de la llista de municipis amb limitacions naturals, específiques i zones de muntanya segons l'Annex XI del PDR 2014-2020 i/o incloses en un espai natural protegit (PEIN i/o Xarxa Natura 2000).
h) La rellevància dels conceptes subvencionables.
i) La inclusió de l'actuació en un Perímetre de Protecció Prioritària.
8.1 Els imports màxims subvencionables són els següents:
Primera estassada de matoll per pastura
Pela de suro de reduïda qualitat i pelagrí
Tractament fitosanitari per la lleva del suro
Per aclarida de plançoneda, l'import de 800 euros/ha correspondria a boscos amb classe diamètrica (CD) mitjana de 5 cm i densitat entre 1.000-2.500 peus/ha i alçades superiors a 1,5 m o densitats superiors a 2.500 peus/ha i alçades inferiors a 1,5 m; 1.550,00 euros per CD de 10 cm i densitat superior a 1.500 peus/ha.
Per aclarida de millora, l'import de 750,00 euros/ha correspondria a boscos amb densitat superior a 1.000 peus/ha i l'import de 1.250,00 euros/ha a boscos amb densitat superior a 2.000 peus/ha.
Per tallada selectiva, l'import de 850,00 euros/ha correspondria a boscos amb densitat superior a 750 peus/ha i l'import de 1.350,00 euros/ha a boscos amb densitat superior a 1.400 peus/ha.
Per selecció de tanys, l'import de 800,00 euros/ha correspondria a boscos amb densitat superior a 2.500 peus/ha i l'import de 1.550,00 euros/ha a boscos amb densitat superior a 10.000 peus/ha.
Per podes de formació, l'import de 308,00 euros/ha correspondria a boscos amb densitat de 1.000 peus/ha, i l'import de 550,00 euros/ha a boscos amb densitat de 2.000 peus/ha.
Per estassada i primera estassada el preu màxim de 1.000,00 euros es considerarà si es compleixen 2 dels 3 supòsits següents: cabuda coberta superior al 70%, diàmetre superior a 3 cm i alçada superior a 1,5 m.
8.2 El percentatge d'atorgament sobre els imports màxims subvencionables és el següent:.
En cas de disposar d'un IOF o estar acollit a un sistema de certificació aquests s'han d'haver aprovat abans que finalitzi el termini de presentació de sol·licituds, als efectes d'aplicar les preferències i els percentatges sobre els imports màxims subvencionables.
Bases reguladores específiques dels ajuts per a la prevenció d'incendis forestals i restauració del potencial forestal inclosos dins l'operació núm. 08.03.01.
S'estableix una línia d'ajuts per fomentar les actuacions de recuperació del potencial forestal i la prevenció d'incendis forestals, d'acord amb el Pla general de política forestal de Catalunya i atès el caràcter transversal de les causes dels incendis forestals fa necessari dirigir els esforços a establir infraestructures de prevenció i portar a terme actuacions sobre les càrregues de combustible, amb l'objectiu de maximitzar l'eficàcia de les mesures de protecció i prevenció, així com d'assegurar la recuperació del potencial forestal davant de les catàstrofes naturals i incendis.
2.1 Per la mesura de recuperació del potencial forestal i de la gestió forestal en la prevenció d'incendis:
En el cas dels consells comarcals respecte de tots els conceptes que, com a titulars dels terrenys forestals, poden sol·licitar els ens locals, sempre que es tracti de projectes d'àmbit supramunicipal i que comptin amb l'autorització dels titulars dels terrenys.
2.2 Per la mesura d'infraestructures en la prevenció d'incendis:
c) Titulars d'explotacions ramaderes actives inscrites en el registre d'explotacions ramaderes catalanes i que disposin del codi REGA corresponent, en el qual consti que el sistema productiu és extensiu o que practiquin l'aprofitament pascícola de forma extensiva.
3.1 Recuperació del potencial forestal
1) Tallada de vegetació afectada i tractament de les restes generades.
En el cas d'incendi forestal i sequera
En el cas de les masses afectades per nevades i bufaruts
2) Plantacions de restauració en zones sense potencial de regeneració natural.
3) Reposició de fallades del concepte anterior.
4) Instal·lació d'elements individuals de protecció envers la fauna.
3.2 Gestió forestal en la prevenció d'incendis
1) Reducció de la càrrega de combustible en la unitat de gestió.
2) Tractament de restes vegetals vora camins i dins de la unitat d'actuació.
3.3 Infraestructures en la prevenció d'incendis
1) Construcció i manteniment de les vies forestals estratègiques.
2) Creació i manteniment dels punts de reserva d'aigua per a extinció d'incendis forestals.
3) Obertura i manteniment de línies de defensa contra incendis forestals amb eliminació de restes in situ.
4) Obertura i manteniment de línies de defensa contra incendis forestals amb eliminació de restes en pista.
5) Actuacions puntuals i construcció d'obra civil i/o de bioenginyeria pels conceptes anteriors.
6) Creació d'àrees de baixa càrrega de combustible estratègiques.
7) Manteniment de les àrees de baixa càrrega de combustible estratègiques i complementàries per la prevenció d'incendis mitjançant pasturatge.
-La mida de les explotacions forestals a partir de la qual es requereix la informació procedent d'un pla de gestió forestal o instrument equivalent per poder sol·licitar els ajuts d'aquest apartat és de 200 hectàrees.
Tenen caràcter de pla de gestió o instrument equivalent els definits en l'Ordre ARP/122/2017, de 13 de juny, per la qual es regulen els instruments d'ordenació forestal, així com els projectes d'ordenació forestal d'àmbit municipal o supramunicipal i els plans o projectes d'incendis forestals aprovats per l'administració competent en matèria forestal.
-Per les activitats de restauració i concretament pels treballs silvícoles a realitzar immediatament després d'una catàstrofe, l'elaboració d'un document de gestió que serà d'utilitat a partir de l'establiment d'una massa consolidada i per tant no s'exigirà amb caràcter previ a la sol·licitud.
En el seu lloc, per aquesta tipologia de finques, s'exigirà el compromís de presentació d'un document de gestió en el termini de dos anys a partir de la finalització dels treballs de restauració.
-Per aquest mateix concepte és necessari el reconeixement oficial de la destrucció d'un 20% de la massa arbòria.
- El sol·licitant ha de ser titular del terreny o, en el cas de Consells Comarcals, Associacions, ADF o Pastors, disposar de les autoritzacions corresponents.
-Les actuacions incloses en els apartats de gestió forestal en la prevenció d'incendis i infraestructures en la prevenció d'incendis, excepte la construcció i el manteniment de punts de reserva d'aigua, únicament són subvencionables quan es facin sobre superfícies forestals segons la Llei 6/1988, de 30 de març, forestal de Catalunya, i no estiguin classificades com a urbanes o urbanitzables al municipi corresponent i quan, a més, s'incloguin en els perímetres de protecció prioritària (PPP) o en un municipi declarat d'alt risc d'incendi (Decret 64/1995, de 7 març, DOGC 2022 i Pla Infocat aprovat pel Govern Acord GOV, 141, 2014, de 21 d'octubre).
En el cas dels punts d'aigua tots els municipis de Catalunya poden sol·licitar l'ajut, independentment del seu risc d'incendi.
-- 5 Condicions tècniques i d'aplicació.
La tallada de vegetació afectada i tractament de restes té en compte el tipus de vegetació extreta, inventariable o no inventariable, el tipus de tractament de les restes en funció de la catàstrofe produïda, incendi, nevada, bufaruts, sequera o danys biòtics i la zona d'actuació, en les unitats de gestió o vora els vials.
A les diferents convocatòries ha d'establir el grau d'afectació sobre els arbres existents a la zona afectada per a la consideració de catàstrofe i també en quina forma s'han d'afrontar els treballs a realitzar en funció dels tipus de danys sobre la vegetació.
Els treballs a efectuar hauran de seguir les instruccions fixades pel DARP a les respectives convocatòries en funció del tipus i grau d'afectació.
Les plantacions de restauració en zones sense potencial de regeneració natural, han de complir els mateixos requeriments especificats en els punts d) i e) corresponents a reforestacions.
Són subvencionables a partir del moment en què no es pugui garantir la regeneració natural i sempre que l'afectació s'hagi produït com a màxim en els darrers 30 anys.
La reposició de fallades del concepte anterior inclou la primera reposició de fallades i són objecte de subvenció sempre que aquesta afecti un percentatge d'arbres del 25% o superior a aquests valors sempre que l'afectació sigui per causes alienes al procés de plantació.
S'inclou una segona reposició de fallades sempre que l'afectació sigui per causes alienes al procés propi de plantació d'acord amb el punt anterior.
El material vegetal haurà d'estar produït d'acord amb el Reial Decret 289/2003, sobre producció i comercialització de material forestal de reproducció i d'acord amb la normativa fitosanitària vigent.
A més a més, haurà d'anar acompanyat de la documentació que aquestes normes estableixin.
El concepte d'instal·lació d'elements individuals de protecció envers la fauna inclou la instal·lació dels mateixos protectors que estableix l'apartat d'aforestacions agràries.
La pela de suro i pelagrí cremat es valorarà en funció del grau d'afectació de l'incendi forestal, d'acord amb les característiques finals del suro resultant.
En tot cas, no és subvencionable després de 7 anys des de l'afectació.
Passat aquest període, la sureda pot ser subvencionada d'acord amb el concepte corresponent a la pela de suro de qualitat reduïda.
b) Gestió forestal en la prevenció d'incendis:
La reducció de la càrrega de combustible en la unitat de gestió s'emmarca en el concepte de prevenció de grans incendis forestals a partir de la gestió forestal, d'acord amb les orientacions de gestió que es dictin per al compliment d'aquest criteri quant a espècies a tractar i tipus de gestió aplicada.
En tot cas, la gestió de les masses ha de tenir en compte la dualitat producció-prevenció amb la consecució d'un tipus d'estructura que faciliti les tasques d'extinció de l'incendi que es pugui generar.
Ha d'implicar un canvi d'estructura de les masses que han de presentar la reducció de la biomassa existent, tant de l'estrat arbori com arbustiu, deixant els arbres que suportin millor les condicions d'afectació, a partir d'aclarides i/o selecció de tanys de l'espècie secundària, i millorin a llarg termini la capacitat productiva dels seus recursos.
Les característiques inicials i finals de la massa així com els treballs sobre l'estrat arbustiu i tractament de les restes vegetals han de seguir les instruccions que es fixin per aquest concepte.
El tractament de restes vegetals a la vora de camins i dins de la unitat d'actuació inclou l'eliminació de les capçades per mitjà de trituració mecànica, crema en els llocs adients i/o trossejat en mides no superiors a 0,5 metres.
Pel que fa a la franja de 20 metres d'amplada o, si escau, dins la distància que estableixi la normativa aplicable a banda i banda dels camins, regulada pel Decret 64/1995, de 7 de març, pel qual s'estableixen mesures de prevenció d'incendis forestals, sempre que sigui viable tècnicament, s'ha d'incloure l'eliminació de les capçades dels aprofitaments forestals recentment executats a banda i banda dels camins rurals i camins forestals (camins primaris i camins principals dels IOF) definits en la Llei 9/1995, de 27 de juliol, de d'accés motoritzat al medi natural i el Decret 166/1998, de 8 de juliol, de regulació d'accés al medi natural que la desenvolupa.
c) Infraestructures en la prevenció d'incendis:
Construcció i manteniment de les vies forestals estratègiques.
Construcció de vials aptes per a vehicles d'extinció d'incendis.
S'ha d'incloure en aquest concepte l'eliminació de totes les restes vegetals generades.
No és objecte d'ajut la construcció de vials aptes per a vehicles d'extinció d'incendis que no inclogui l'obertura d'una línia de defensa associada o que no serveixin d'accés als llocs de càrrega de punts d'aigua o que no connectin dues vies d'extinció d'incendis.
Millora de vials aptes per vehicles d'extinció d'incendis.
No es poden acollir en aquest concepte les pistes o els camins forestals que no tinguin associada una línia de defensa o que no serveixin d'accés als llocs de càrrega de punts d'aigua o que no connectin dues vies d'extinció d'incendis.
S'inclou la millora de camins primaris i secundaris de la xarxa bàsica de bombers inclosos en perímetres de protecció prioritària.
La millora de camins consisteix en qualsevol d'aquestes actuacions: eixamplament, aportació de materials externs al terreny de l'obra per aconseguir un increment de l'estabilitat o geometria del ferm i construcció o redefinició dels elements drenants del ferm.
Les característiques dels vials han de garantir la circulació de vehicles d'extinció d'incendis d'alt tonatge tant carregats com descarregats considerant les pendents màximes i els radis de gir, així com disposar de punts d'encreuament suficients.
Els punts de reserva d'aigua han de complir les condicions que es determinin a les convocatòries.
L'obertura i el manteniment de línies de defensa ha d'afectar orientativament una amplada de 60 metres disposats a un o tots dos costats dels vials estratègics definits i d'acord amb el criteri tècnic que es consideri més adequat per la prevenció d'incendis en base a les característiques de la zona i ha de suposar una reducció del 80% del combustible o una clara discontinuïtat de la massa forestal, mitjançant estassades de matoll, aclarides, podes i eliminació de les restes generades.
En el cas que es sol·liciti l'obertura d'una línia de defensa d'accessibilitat (FAT), aquestes permeten millorar la visibilitat en els vials per tal d'augmentar la seguretat en la circulació dels vehicles d'extinció durant l'emergència.
Consisteixen en la neteja de la vegetació, poda (també pot afectar la tallada d'algun arbre) i eliminació de restes generades amb desbrossadora manual en una amplada de 2 metres a banda i banda dels camins indicats en el Pla Infocat i que compleixen amb les condicions d'aquest annex.
A la part interior de les corbes, l'amplada de la franja ha de ser de 4 metres per afavorir la visió dels vehicles que circulin en sentit contrari.
El concepte d'actuacions puntuals fa referència a treballs que, tot i no ser obra civil, fan augmentar molt el pressupost de realització d'un camí forestal, com per exemple, rebaix important de talussos, moviment o reducció de roques, obertura de corbes d'execució complicada, etc. L'obra civil inclou drenatges amb tubs, guals de formigó, murs de contenció, ponts i passos superiors i inferiors per a la fauna.
Les àrees estratègiques de baixa càrrega de combustible són les definides prèviament en un pla de prevenció d'incendis forestals (PPIF), perquè en cas d'incendi canviï el comportament del foc, perdent intensitat i velocitat, i faciliti els treballs d'extinció.
Consisteixen en la reducció del sotabosc arbustiu fins a un màxim d'un 15% de recobriment de la superfície amb una alçada màxima de 0,5 m, disminució de la densitat de l'arbrat per sota del 40% de recobriment i poda dels arbres seleccionats fins a una alçada de 2 metres.
Totes les restes s'hauran d'eliminar o triturar in situ en fragments d'una longitud màxima de 0,5 m.
El manteniment de les àrees de baixa càrrega de combustible estratègiques i complementàries per a la prevenció d'incendis mitjançant pasturatge ha de complir les condicions que es determini a les convocatòries.
Per a les actuacions sotmeses a procediment d'avaluació d'impacte ambiental o informe preceptiu del DARP, únicament es pot sol·licitar ajut un cop s'hagi resolt el procediment.
El concepte tallada de vegetació afectada i tractament de restes generades amb els conceptes de l'apartat d'actuacions silvícoles.
Els conceptes de plantacions de restauració en zones sense potencial de regeneració natural i reposició de fallades amb els conceptes de l'apartat de reforestacions.
El concepte de pela de suro i pelagrí cremat amb el concepte de pela del suro de qualitat reduïda i/o despelagrinatge.
El concepte de reducció de la càrrega de combustible en la unitat de gestió amb els conceptes de l'apartat d'actuacions silvícoles.
El concepte de construcció i manteniment de les vies forestals estratègiques amb els conceptes de construcció i arranjament substancial de vials de l'annex 3 millora de la xarxa viària forestal.
El concepte d'obertures de línies de defensa amb el concepte de l'annex anterior corresponent a la estassada i primera estassada per pastura.
A més dels criteris de priorització establerts a l'apartat 5 de l'annex 1, en aquesta línia d'ajuts s'aplicaran alguns dels criteris següents, segons que correspongui:
a) La classificació del municipi pel que fa al risc d'incendi o segons la distribució d'incendis tipus cartografiada per les orientacions forestals de gestió (Orgest).
b) Que l'actuació es desenvolupi en forests d'utilitat pública o protectores.
c) La memòria presentada, segons el seu contingut tècnic.
d) La relació dels treballs entre si com a projecte global, entès com el grau de dependència de les actuacions subvencionades entre si per aconseguir una finalitat que no s'aconseguiria de forma aïllada).
e) Que l'actuació es porti a terme en finques adscrites a algun sistema de certificació forestal sostenible reconegut i acceptat internacionalment.
f) La inclusió de l'actuació dins d'un espai protegit (PEIN, Xarxa Natura 2000).
g) Pel que fa a les actuacions de l'apartat 3.1, se'n valorarà el grau d'afectació.
h) Que l'actuació estigui planificada en un Pla de prevenció d'incendis municipal, en un projecte d'infraestructures estratègiques d'un perímetre de protecció prioritària, en un IOF o en una zona d'actuació urgent.
i) La rellevància dels conceptes subvencionables.
j) El nombre de caps de bestiar en els ramats, la proximitat de l'explotació ramadera a la zona a pasturar i que el sol·licitant hagi pasturat la mateixa zona sol·licitada amb resultat satisfactori en la convocatòria anterior, en el cas del concepte de Manteniment de les àrees de baixa càrrega de combustible per la prevenció d'incendis.
Els imports màxims subvencionables són els següents:
a) Recuperació del potencial forestal (3.1):
Tallada de vegetació afectada i tractament de restes generades, en cas d'incendis i sequera
Tallada de vegetació afectada i tractament de restes generades, en cas de nevades i bufaruts
Tallada de vegetació afectada i tractament de restes generades, en cas de danys biòtics
Plantacions de restauració en zones sense potencial de regeneració
Reposició de fallades del concepte anterior
Per als conceptes de tallada de vegetació afectada i tractament de restes generades, en cas d'incendis, sequera, nevades, bufaruts i danys biòtics, els imports subvencionables poden arribar fins a 1.250 €/ha en funció de les característiques de les masses afectades, el grau d'afectació d'aquestes, l'orografia i dels treballs a realitzar.
Per al concepte plantacions de restauració en zones sense potencial de regeneració, l'import màxim subvencionable varia en funció de les espècies a plantar, coníferes o planifolis, amb imports inferiors i superiors, respectivament.
El percentatge subvencionable serà del 100% dels costos elegibles per tots els conceptes immediatament posteriors a una catàstrofe.
b) Gestió forestal en la prevenció d'incendis (3.2):
Reducció de la càrrega de combustible de la unitat de gestió
Tractament de restes vegetals vora camins i dins de la unitat d'actuació
Per la reducció de la càrrega de combustible a la unitat de gestió, l'import de 2.100 euros és per una densitat de l'arbrat de 750 peus/ha i una fracció de cabuda coberta del matollar del 70-80%, L'import de 2.300,00 euros/ha és per una densitat de l'arbrat de 1.000 peus/ha i una fracció de cabuda coberta del matollar del 50-60%.
L'import de 2.500,00 euros/ha és per una densitat de l'arbrat de 1.500 peus/ha i una fracció de cabuda coberta del matollar del 30-40%.
Pel concepte de tractament de restes, l'import de 580,00 euros/ha és per quan es faci servir maquinària manual i densitats normals, i l'import de 1.160,00 euros/ha quan es faci servir trituradora i altes densitats de restes.
Els percentatges d'atorgament sobre els imports màxims subvencionables són els següents:
100% en forests d'utilitat pública.
80% en forests amb IOF aprovat.
c) Infraestructures en la prevenció d'incendis (3.3)
Construcció de vials aptes per a vehicles d'extinció d'incendis amb obertura de línia de defensa
Millora de vials aptes per a vehicles d'extinció d'incendis.
Construcció de punts de reserva d'aigua de formigó o basses de terra.
Manteniment de punts de reserva d'aigua.
Obertura de línies de defensa contra incendis forestals amb eliminació de restes in situ.
Obertura de línies de defensa contra incendis forestals amb eliminació de restes en pista.
Obertura de línia de defensa contra incendis forestals d'accessibilitat (FAT)
Actuacions puntuals i construcció d'obra civil i/o de bioenginyeria per la construcció i manteniment de vials.
Creació d'àrees de baixa càrrega de combustible estratègiques.
Manteniment de les àrees de baixa càrrega de combustible estratègiques per la prevenció d'incendis mitjançant pasturatge.
Manteniment de les àrees de baixa càrrega de combustible complementàries per la prevenció d'incendis mitjançant pasturatge.
La valoració de la construcció de vials està en funció de les condicions geomorfològiques i afectacions de la zona: en terreny rocós i quan es requereixi maquinària específica com a condicionant d'execució l'import màxim de l'actuació es valora en 6.900,00 €/km, en altres casos l'import màxim de l'actuació és de 4.080,00 €/km. Aquesta valoració s'ha de justificar en la memòria i/o informes corresponents.
La millora de vials aptes per a vehicles d'extinció d'incendis tindrà com a preu orientatiu de 900,00 euros/km quan l'actuació consisteixi en moviment de terres, 1.200,00 euros/km quan sigui moviment de terres i martell picador i 1.400,00 euros/km quan sigui moviment de terres i moledora de pedra.
En el cas d'obertura de línies de defensa contra incendis forestals amb eliminació de restes in situ, el preu de 1.900 €/ha correspon a boscos amb una cabuda coberta total (arbres i sotabosc) del 50-60% (l'arbrat superior a 800 peus/ha) i el preu de 3.100 €/ha correspon a boscos amb una cabuda coberta igual o superior al 100% (l'arbrat superior a 1.200 peus/ha).
En el cas d'obertura de línies de defensa contra incendis forestals amb eliminació de restes en pista, el preu de 2.100 €/ha correspon a boscos amb una cabuda coberta total (arbres i sotabosc) del 50-60% (l'arbrat superior a 800 peus/ha) i el preu de 3.500 €/ha correspon a boscos amb una cabuda coberta igual o superior al 100% (l'arbrat superior a 1.200 peus/ha).
En el cas d'àrees de baixa càrrega de combustible estratègiques, el preu de 2.200 €/ha correspon a boscos amb una cabuda coberta total (arbres i sotabosc) del 50-60% (l'arbrat superior a 800 peus/ha) i el preu de 3.500 €/ha correspon a boscos amb una cabuda coberta igual o superior al 100% (l'arbrat superior a 1.200 peus/ha).
En el cas del concepte de Manteniment d'àrees de baixa càrrega de combustible mitjançant pasturatge, els imports màxims indicats per hectàrea es poden aconseguir en funció de la necessitat de closes mòbils, aportació d'alimentació complementària i disponibilitat d'aigua als ramats.
El percentatge d'atorgament sobre l'import màxim subvencionable és el 100% per a tots els conceptes.
Bases reguladores específiques dels ajuts a les inversions per a la transformació i comercialització dels recursos forestals inclosos dins l'operació núm. 08.06.02
S'estableix una línia d'ajuts per a la transformació i comercialització dels recursos forestals, amb l'objectiu d'incentivar la renovació de la maquinària utilitzada en la gestió forestal i introduir noves tecnologies per tal de reduir-ne l'impacte ambiental i millorar els processos des del punt de vista d'eficiència energètica.
a) Persones físiques o jurídiques sobre les quals recaigui la càrrega financera de les inversions i despeses que es considerin subvencionables, que realitzin l'activitat forestal per la qual s'atorga l'ajut (activitat principal forestal).
b) Persones físiques o jurídiques amb activitat forestal i que mobilitzin més de 1.000 tones/any.
Aquesta quantitat és de 3.000 t/any en el cas d'adquisició d'eines i complements forestals que permetin un primer tractament dels productes forestals, de 7.000 t/any en el cas d'equips tractors carregadors complets (tractors amb cabines reforçades homologades, proteccions forestals a les rodes i baixos, seient giratori, grues, cabrestant i remolc forestal de tracció), de processadores, d'autocarregadors i d'arrossegadors forestals (skidders), així com de les adaptacions i complements; i fins al 70% de la capacitat de treball anual de l'equip en tones en el cas de camions i plataformes per al transport de la fusta o biomassa i grues que s'hi instal·lin.
Aquest apartat inclou els conceptes següents:
3.1 La construcció i l'adquisició de béns immobles, excepte la compra de terrenys.
a) Obra civil relacionada amb el moviment de la fusta i llenya i emmagatzematge d'estella forestal.
b) Instal·lacions i obra civil en empreses de recol·lecció i primera transformació de productes forestals no fusters, excepte les dedicades als horts de castanyes i les castanyes.
3.2 L'adquisició de maquinària i equipament nous, inclosos els seus programes informàtics, per a ús en explotacions forestals.
a) Processadores, autocarregadors i arrossegadors forestals (skidders), així com les adaptacions i complements.
b) Equips tractors i les seves adaptacions i complements (cabines reforçades homologades, proteccions forestals a les rodes i baixos, seient giratori, grues, cabrestant i remolc forestal de tracció).
c) Eines i complements forestals que permetin un primer tractament dels productes forestals: desbrossadores, escorçadores mòbils, estelladores, partidores de llenya, empacadores, cabrestants i cables aeris i altres per finalitats similars.
En cas de sol·licitar un nombre d'eines superior als equips tractors propietat de l'empresa, aquestes hauran de ser compatibles en el seu ús i la mateixa eina no es podrà sol·licitar en un període inferior a 5 anys a no ser que s'hagi ampliat també el nombre de tractors.
d) Camions i plataformes per al transport de la fusta o biomassa i grues que s'hi instal·lin.
3.3 L'adquisició de maquinària i equipaments nous, inclosos els seus programes informàtics, per a ús en indústries forestals
a) Bàscules, pales carregadores de roll, línies d'escorçat i instal·lacions de classificat de roll.
b) Línies de serrat, partidores de llenya i de primera transformació industrial sempre que la capacitat de producció sigui igual o inferior a 10.000 m 3 anuals en rotlle.
3.4 En cap cas no són subvencionables les inversions següents:
b) Les inversions que a causa de l'ús de materials inadequats provoquin impactes irreversibles a la natura (així com el deteriorament de camins forestals, compactació de sòls i la degradació de la vegetació).
c) Les inversions de reposició o substitució d'equips i maquinària, tret que la nova adquisició correspongui a equips o maquinària diferents als anteriors, bé per la tecnologia utilitzada o bé pel seu rendiment.
d) Equips de seguretat personal (pantalons antitall, jaquetes, guants, casc...), equips informàtics personals i accessoris (ordinador, impressora, escàner, programes d'ofimàtica...), elements que no representin cap innovació tècnica (motoserres, motodesbrossadores, cavall de tir, cabrestant no acoblat a un equip tractor de treta...).
e) L'adquisició d'equipaments i maquinària usada.
Per poder optar als ajuts d'aquest annex s'han de complir els criteris següents:
-La mida de les explotacions forestals a partir de la qual es requerirà la informació procedent d'un pla de gestió forestal o instrument equivalent per poder sol·licitar els ajuts d'aquest apartat és de 25 hectàrees només quan el beneficiari de l'ajut disposi d'explotació forestal pròpia.
Com a documentació addicional a l'establerta en l'apartat 6 de l'annex 1, s'ha de presentar:
a) Certificació de l'autor del projecte, acreditant que les instal·lacions o inversions sol·licitades s'adeqüen a la normativa mediambiental vigent.
b) Certificat de l'Ajuntament que acrediti l'edificabilitat industrial segons les normes de planejament urbanístic del municipi.
c) El model I-5252 d'informació addicional que ha d'incloure, entre d'altres apartats, la informació necessària per justificar la viabilitat financera de l'empresa i de les inversions previstes.
d) Acreditació de l'exercici d'activitat principal forestal a què es refereix l'apartat 2.a) d'aquest annex.
a) Que l'activitat principal sigui la forestal.
b) Tenir implantats i certificats sistemes de gestió mediambientals.
c) Creació de nous llocs de treball en relació amb els declarats a la sol·licitud d'ajut
d) La rellevància dels conceptes subvencionables
D'acord amb el que preveu l'apartat 5.3 de l'annex 1, en cas que diverses sol·licituds aconsegueixin la mateixa puntuació i que no es disposi de suficient pressupost s'aplicaran els criteris de desempat següents:
L'import dels ajuts previstos en aquest capítol és del 40% de la inversió subvencionable.
A més del que estableix l'apartat 11 de l'annex1, per als conceptes de la mesura d'Inversions per la transformació i comercialització dels recursos forestals i en el cas d'adquisicions mitjançant contractes d'arrendament financer ( leasing ), s'ha de presentar la documentació següent:
a) Original i còpia del contracte d'arrendament financer ( leasing ) amb opció de compra.
b) Original i còpia del comprovant de la presentació d'una garantia d'opció de compra definitiva per l'import de la subvenció atorgada.
La garantia ha de complir amb els requisits exigits a l'article 3 del Decret 221/1999, de 27 de juliol, pel qual s'aprova el Reglament de la Caixa General de Dipòsits, i s'unifica el règim de les garanties que es poden presentar i s'ha de dipositar davant la Caixa General de Dipòsits del Departament d'Economia i Finances fins que s'hagi executat la compra de la màquina (valor residual).
c) En el cas de maquinària mòbil, a més de les factures i els comprovants de pagaments originals, s'ha de presentar la fitxa tècnica del vehicle o permís de circulació i, en el cas d'obra civil, la llicència municipal.
d) En el cas de persones físiques i jurídiques amb activitat forestal, han de justificar a més amb la presentació de les sol·licituds de permisos o llicències d'aprofitament o avisos d'actuació dins de plans de gestió, les factures i els comprovants de pagaments corresponents de la mobilització de les tones anuals requerides.
Bases reguladores específiques dels ajuts per a la creació de grups i organitzacions de productors forestals inclosos dins la mesura núm. 09.00.01.
S'estableix una línia d'ajuts per al foment de la creació d'agrupacions de productors forestals que s'ajustin a la definició de PIME, amb l'objectiu de millorar la capacitat d'adaptar la producció a les necessitats del mercat, millorar la comercialització conjunta, millorar l'organització de la logística, tot utilitzant processos i tecnologies innovadores tenint sempre present l'eficiència energètica per minimitzar al màxim la petjada de carboni en tot el procés.
Agrupacions de productors forestals que presentin un mínim de 2.500 hectàrees, un mínim de 10 socis (directes o indirectes), la superfície a gestionar estigui en un terme municipal o contigus i els socis aportin la seva producció a l'agrupació i per tant que siguin titulars, públics o privats de terrenys forestals o no titulars que tinguin dret de gestió dels terrenys amb capacitat productiva.
S'hauran de constituir com a petita o mitjana empresa (PIME) i hauran d'estar reconegudes abans de finalitzar el termini de sol·licituds d'acord amb el procediment establert en l'apartat 4 d'aquest annex.
Despeses adreçades a la consecució del pla empresarial presentat.
--4 Procediment de reconeixement de les agrupacions de productors forestals
4.1 La sol·licitud d'ajut inclou la sol·licitud de reconeixement com a agrupació de productors forestals.
4.2 Els òrgans instructors de les operacions han d'estendre un informe per al reconeixement de cada agrupació per verificar el compliment dels requisits establerts a l'apartat 2 i en aquest apartat.
Aquest informe ha de fer constar l'admissibilitat o no de l'agrupació d'acord amb els criteris següents:
a) Que l'agrupació ha estat constituïda com a cooperativa d'acord amb la Llei 18/2002, de 5 de juliol, de cooperatives o com a societat de capital d'acord amb el Reial decret legislatiu 1/2010, de 2 de juliol, pel qual s'aprova el Text refós de la Llei de societats de capital.
b) Que l'agrupació està formada per una superfície igual o superior a 2.500 hectàrees forestals.
c) Que l'agrupació esta integrada per un nombre mínim de 10 socis, directes o indirectes.
En el cas de que l'agrupació només estigués constituïda per entitats locals, el nombre de socis requerits directes o indirectes serà de 5.
d) Que la superfície aportada a l'agrupació pertany a una mateixa comarca o contigua.
e) Que els socis de l'agrupació són titulars dels terrenys forestals o, en cas contrari, que tinguin alguna cessió formal sobre la gestió dels terrenys amb capacitat productiva.
4.3 En base a aquests informes, el/la director/a general d'Ecosistemes Forestal i Gestió del Medi, en el cas de finques de titularitat pública, o el/la director/a gerent del Centre de la Propietat Forestal, en el cas de finques de titularitat privada, dictaran la corresponent resolució.
Contra aquesta resolució, que no exhaureix la via administrativa, s'hi pot interposar recurs d'alçada davant del conseller d'Agricultura, Ramaderia, Pesca i Alimentació en el termini d'un mes a comptar des de la recepció de la notificació.
En el cas d'entitats locals, poden presentar directament recurs contenciós administratiu davant el Tribunal Superior de Justícia de Catalunya, en el termini de dos mesos i, potestativament, requeriment previ davant el/la director/a general d'Ecosistemes Forestal i Gestió del Medi en el mateix termini.
A més de les ja indicades a l'apartat 2, les següents:
a) El producte forestal gestionat per l'agrupació objecte d'ajut ha de tenir el seu origen en la superfície forestal inclosa en el pla empresarial.
b) Una agrupació no pot ser subvencionada si entre els seus membres figura una persona inclosa en una altra agrupació també subvencionada, excepte en els casos que es tracti de productes a comercialitzar diferents.
c) El pla empresarial que cada agrupació ha de presentar ha de garantir la viabilitat tècnica i econòmica de l'agrupació.
La memòria i el pressupost que els sol·licitants han de presentar amb la sol·licitud en virtut de l'apartat 6.7 de l'annex 1 es substitueix, en aquests ajuts, pel pla empresarial que les agrupacions de productors han d'elaborar.
Aquest pla empresarial ha de detallar, com a mínim, la viabilitat tècnica i econòmica del pla, l'adaptació de la producció i el rendiment dels productors que siguin membres de l'agrupació a les exigències del mercat; la comercialització conjunta dels productes, inclosa la preparació per a la venda, la centralització de les vendes i l'abastament als majoristes; l'establiment de normes comunes relatives a la informació sobre la producció, amb especial referència a la disponibilitat i altres activitats que puguin realitzar les agrupacions, tals com el desenvolupament de competències empresarials i comercials, i l'organització i desenvolupament de processos innovadors.
Les despeses elegibles han d'anar dirigides a la consecució del pla empresarial presentat.
a) El volum de producte forestal mobilitzat.
d) Els llocs de treball generats.
e) El grau d'innovació de la iniciativa, la inversió en actius per desenvolupar nous productes i processos.
D'acord amb l'apartat 5.3 de l'annex, en cas que diverses sol·licituds aconsegueixin la mateixa puntuació i que no es disposi de suficient pressupost, s'aplicarà el criteri de desempat següent:
- El volum de producte forestal mobilitzat.
L'import a concedir depèn de la producció comercialitzada durant els cinc primers anys del pla empresarial, i correspondrà al 10% de la producció comercialitzada pel primer any, un 9% pel segon any, un 8% pel tercer any, un 6% pel quart any i un 5% pel cinquè i últim any.
I aquest import serà com a màxim de 100.000,00 euros anuals.
En el cas de les agrupacions de productors forestals, han de garantir i justificar que els productes forestals gestionats tenen el seu origen en la superfície treballada de l'agrupació.
L'ajut te caràcter de pagament a tant alçat i es pagarà d'acord amb el pla empresarial.
L'últim tram es pagarà una vegada comprovada la correcta implementació del pla empresarial.
Bases reguladores específiques dels ajuts per a la gestió forestal conjunta, les aforestacions agràries, les reforestacions i la producció de tòfona i pinyó.
S'estableix una línia d'ajuts per fomentar la gestió forestal conjunta en el marc d'una associació de propietaris forestals, una per fomentar les aforestacions agràries mitjançant la plantació de terrenys agrícoles amb espècies forestals arbòries, creació de sistemes agroforestals, una per fomentar les reforestacions amb coníferes i planifolis i, per últim, una per fomentar la producció de tòfona, mitjançant la plantació d'alzines micorrizades amb tòfona negra, així com per fomentar la producció de pinyó mitjançant l'empelt de pua de pi pinyer.
a) Persones físiques o jurídiques de naturalesa privada titulars de terrenys forestals privats i les seves associacions.
b) Per les aforestacions agràries, les reforestacions i la producció de tòfona i pinyó, també les entitats locals titulars de terrenys forestals i les seves associacions.
b) Dinamització de les actuacions forestals
a) Plantació de terrenys agrícoles amb espècies forestals arbòries
b) Plantació d'espècies de creixement lent en sistemes agroforestals
c) Instal·lació d'elements individuals de protecció envers la fauna
d) Instal·lació d'elements individuals de protecció envers la fauna
3.4 Producció de tòfona i pinyó
b) Instal·lació d'elements de protecció col·lectius envers la fauna.
c) Empelt amb pues, de pi pinyer, de categoria seleccionada, qualificada o controlada per a producció de pinyó.
--4 Condicions tècniques i d'aplicació
Aquest concepte inclou les despeses de constitució de l'associació i de regularització de la documentació registral de les finques forestals adscrites a l'associació.
S'ha de presentar com a documentació acreditativa: les còpies simples registrals de les finques, la cartografia digital amb el límit de les unitats registrals georeferenciades degudament i la cèdula cadastral nominal actualitzada amb els polígons i parcel·les cadastrals corresponents, d'aquelles finques adscrites a l'associació en el moment de presentar la sol·licitud de l'ajut.
A partir d'un mínim de 100 unitats registrals i un import màxim de 3.500,00 euros per associació.
No inclou aquelles finques que tinguin el IOF aprovat i vigent.
b) La dinamització d'actuacions forestals vinculades a un ajut dels annexos 2, 3, 4 i 7, incloent-hi la despesa de direcció d'execució de les actuacions forestals per part d'un tècnic facultatiu forestal.
Aquest concepte és incompatible amb la justificació de direcció d'obra dels annexos esmentats.
a) L'aforestació dels terrenys agraris resta condicionada al fet que es tracti de la primera plantació efectuada sobre el terreny esmentat, que passarà a considerar-se forestal, o forestal temporal en el cas que la plantació es realitzi amb espècies de creixement ràpid.
b) Com a espècies de creixement ràpid s'entenen les incloses a l'Ordre de 10 de juny de 1997, per la qual s'estableix el període mitjà de producció de les principals espècies forestals de Catalunya.
c) En el cas del concepte de Plantació d'espècies de creixement lent en sistemes agroforestals, la plantació s'ha d'efectuar amb espècies de creixement lent d'alt valor fuster: noguera, cirerer, freixe, servera ( Sorbus domestica ) i altres que garanteixin la seva viabilitat tècnica i econòmica en la implantació d'aquests sistemes.
En aquest cas l'import màxim es correspon a una densitat mínima de 180,00 peus/ha.
d) El material vegetal ha d'estar produït d'acord amb el Reial decret 289/2003, de 7 de març, sobre comercialització de materials forestals de reproducció, i a la normativa fitosanitària vigent, i ha d'anar acompanyat de la documentació que aquestes normes estableixin.
e) El marc de plantació serà el més adient per garantir la qualitat i l'equilibri de la massa segons el tipus d'espècie i el tractament fixat.
f) El concepte instal·lació d'elements individuals de protecció inclou la de protectors envers la fauna en el moment de la plantació, amb estaca al costat del vent dominant i tapat amb terra de forma consistent i ferma de tal manera que evitem l'efecte xemeneia.
a) Les espècies plantades poden ser coníferes o planifolis.
No s'inclou en aquest concepte plantacions experimentals.
b) Per les plantacions s'han de complir amb els mateixos requeriments especificats en els punts d) i e) de l'apartat anterior d'aforestacions agràries.
c) La primera reposició de fallades és objecte de subvenció sempre que aquesta afecti un percentatge d'arbres superior al 25% i quan l'afectació sigui per causes alienes al procés de plantació.
d) S'inclou en aquest concepte una segona reposició quan l'afectació no sigui per causes pròpies del procés de plantació, d'acord amb el punt anterior.
e) El concepte de manteniment de les plantacions es refereix a les estassades al voltant de les plantacions durant els primers cinc anys.
f) El concepte d'instal·lació de protectors envers la fauna s'estableix segons el punt f) de l'apartat anterior d'aforestacions.
g) El material vegetal utilitzat a les reforestacions ha d'estar produït d'acord amb el Reial decret 289/2003, de 7 de març, sobre comercialització de materials forestals de reproducció, i a la normativa fitosanitària vigent, i ha d'anar acompanyat de la documentació que aquestes normes estableixin.
4.4 Producció de tòfona i pinyó:
Les espècies micorrizades són aquelles que millor s'adaptin a les condicions del terreny i responguin favorablement a la inoculació del fong.
Es requereix el certificat de la planta de garantia d'inoculació.
En el procés de plantació, i així es preveu en l'import màxim de l'ajut, s'han d'adoptar les mesures necessàries per garantir la supervivència de la plantació.
b) Tanca perimetral de protecció envers la fauna, que inclou la instal·lació de malla cinegètica metàl·lica galvanitzada de 148x18x15 (alçada x nombre de fils horitzontals x distància entre fils verticals) i la col·locació de pals de fusta, tractada i tornejats, d'un mínim de 150 cm d'alçada cada 4 metres i formigonat de les cantonades i els pals de la porta, es considera instal·lació d'una porta de 4 metres formada per dues fulles de 2 metres x 1,5 metres d'alçada.
c) El material vegetal (pues, plantes) ha d'estar produït d'acord amb el Reial decret 289/2003, de 7 de març, sobre comercialització de materials forestals de reproducció, i a la normativa fitosanitària vigent, i ha d'anar acompanyat de la documentació que aquestes normes estableixin.
d) Un màxim de peus empeltats o plantats de 450 peus/ha i mínim de 250 peus/ha.
e) Les pues de pi pinyer han de procedir d'arbres de rodals selectes i/o horts llavorers declarats segons la normativa reguladora del material forestal de reproducció.
f) En el procés d'empelt, i si així es preveu en l'import màxim de l'ajut, s'han d'adoptar les mesures necessàries per garantir-ne la supervivència.
g) Es poden empeltar masses naturals joves de fins a 10 anys.
També repoblacions forestals o de terrenys agrícoles de fins a 5 anys.
En aquest cas, s'han de seguir els criteris del punt d) d'aquest apartat i la massa restant ha de quedar aclarida per a una adequada producció de pinya de pi pinyer.
4.4 Les convocatòries corresponents indicaran el lloc web on les persones beneficiàries podran consultar els criteris que utilitzaran la Direcció General d'Ecosistemes Forestals i Gestió del Medi i el Centre de la Propietat Forestal per aplicar aquestes condicions tècniques i d'aplicació.
A més de la documentació establerta en l'apartat 6 de l'annex 1:
5.1 En el cas de la gestió forestal conjunta, per a la constitució de l'associació cal adjuntar la relació de finques i unitats registrals ordenades i numerades degudament.
5.2 Per als conceptes d'aquest annex 8 cal indicar els ajuts de minimis rebuts en l'exercici fiscal actual i en els dos exercicis fiscals anteriors, fent constar que l'ajut global de minimis que hagi rebut la persona sol·licitant no supera els límits establerts per la normativa reguladora d'aquests ajuts.
- Les reforestacions amb la recuperació del potencial forestal de l'annex 5.
- El concepte de manteniment de les plantacions amb el concepte de plantacions de coníferes i planifolis en el mateix any i en la mateixa superfície.
- La producció de tòfona i pinyó amb els conceptes d'aforestacions agràries i reforestacions i amb les plantacions de restauració en zones sense potencial de regeneració natural corresponents a la recuperació del potencial forestal de l'annex 5.
g) La inclusió de l'actuació dins d'un espai protegit (PEIN, Xarxa Natura 2000).
Pel que fa a les actuacions de reforestacions, es valora el canvi d'espècie principal per la pèrdua de producció per danys biòtics/abiòtics.
Pel que fa a les actuacions de producció de tòfona i pinyó, es valora que l'actuació es faci en una zona amb limitació específica d'acord amb l'Ordre AAM/31/2015, de 19 de febrer, per la qual s'estableix i es regula la declaració única agrària de 2015.
D'acord amb l'apartat 3.3 de l'annex, en cas que diverses sol·licituds aconsegueixin la mateixa puntuació i que no es disposi de suficient pressupost, s'aplicaran els criteris de desempat següents:
Dinamització de les actuacions forestals
b) El percentatge d'atorgament sobre l'import màxim subvencionable és del 100%.
Plantació de terrenys agrícoles amb espècies forestals arbòries
Plantació d'espècies de creixement lent en sistemes agroforestals
100% en finques d'utilitat pública o protectors.
L'IOF s'ha d'haver aprovat abans que finalitzi el termini de presentació de sol·licituds als efectes d'aplicar les preferències i percentatges sobre els imports màxims subvencionables pel fet de disposar-ne.
Màxim del 100% en forests d'utilitat pública o protectors.
Màxim del 80% en la resta de casos.
L'IOF s'ha d'haver aprovat abans que finalitzi el termini de presentació de sol·licituds als efectes d'aplicar les preferències i els percentatges sobre els imports màxims subvencionables pel fet de disposar-ne.
8.4 Producció de tòfona i pinyó
a) Import màxim subvencionable i percentatges d'atorgament
Plantació d'espècies micorrizades pel conreu de la tòfona
El total d'ajuts de minimis atorgats a una persona sol·licitant no pot excedir de 200.000 euros bruts durant l'exercici fiscal en curs i els dos exercicis fiscals anteriors.
Per poder optar a aquests ajuts és necessari:
-Aforestacions agràries, reforestacions i producció de tòfona i pinyó:
El material vegetal ha d'estar produït d'acord amb el Reial decret 289/2003, de 7 de març, sobre comercialització de materials forestals de reproducció, i a la normativa fitosanitària vigent, i ha d'anar acompanyat de la documentació que aquestes normes estableixen
El procediment de sol·licitud dels ajuts regulats en aquesta Ordre s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
En tot cas, les persones que presentin les sol·licituds per mitjans telemàtics es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
En el cas que l'import total de la subvenció adjudicada sigui superior a un total de 60.000 €, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
4.2 En el cas que la persona sol·licitant sigui una persona jurídica, per realitzar la sol·licitud caldrà el seu certificat digital de persona jurídica o el certificat digital del/de la representant de l'empresa, d'acord amb el paràgraf anterior.
6.2 La persona interessada pot acreditar la presentació de la sol·licitud aportant la confirmació de la recepció de la sol·licitud de la tramitació telemàtica, que haurà d'incorporar, en tot cas, el número de registre d'entrada, i la data i l'hora de presentació al Registre telemàtic corporatiu de la Generalitat de Catalunya (S ).